text:
Essuula 3
1 Bwe mutyo, abakazi, mugonderenga babbammwe bennyini; era bwe wabangawo abatakkiriza kigambo, balyoke bafunibwenga awatali kigambo olw'empisa z'abakazi baabwe;
2 bwe balaba empisa zammwe ennongoofu ez'okutya.
3 Obuyonjo bwammwe tebubanga bwa kungulu, obw'okuluka enviiri n'okunaanika ezaabu n'okwambala engoye;
4 naye omuntu ow'omwoyo atalabika, mu kyambalo ekitayonooneka, gwe mwoyo omuwombeefu omuteefu, gwe gw'omuwendo omungi mu maaso ga Katonda.
5 Kubanga bwe batyo edda era n'abakazi abatukuvu, abaasuubiranga Katonda, bwe beeyonjanga, nga bagondera babbaabwe bennyini:
6 nga Saala bwe yawulira Ibulayimu, ng'amuyita omwami: nammwe muli baana b'oyo, bwe mukola obulungi ne mutatiisibwa ntiisa yonna yonna.
7 Bwe mutyo, abasajja, mubeerenga n'abakazi bammwe n'amagezi, nga mussangamu ekitiibwa omukazi ng'ekibya ekisinga obunafu, kubanga nabo basika bannammwe ab'ekisa eky'obulamu; okusaba kwammwe kulemenga okuziyizibwa.
8 Eky'enkomerero, mwenna mubeerenga n'emmeeme emu, abasaasiragana, abaagalana ng'ab'oluganda, ab'ekisa, abawombeefu:
9 abatawalananga kibi olw'ekibi, oba ekivume olw'ekivume; naye obutafaanana ng'ebyo, abasabira omukisa; kubanga ekyo kye mwayitirwa, mulyoke musikire omukisa.
10 Kubanga Ayagala okwegomba obulamu, N'okulaba ennaku ennungi, Aziyizenga olulimi lwe mu bubi, N'emimwa gye giremenga okwogera obukuusa:
11 Era yeewalenga obubi, akolenga obulungi; Anoonyenga emirembe, agigobererenga.
12 Kubanga amaaso ga Mukama gali ku batuukirivu, N'amatu ge gali eri okusaba kwabwe: Naye obwenyi bwa Mukama buli ku abo abakola obubi.
13 Era ani anaabakolanga obubi, bwe munaanyiikiranga obulungi?
14 Naye newakubadde nga mubonyaabonyezebwa olw'obutuukirivu, mulina omukisa: era temutyanga kutiisa kwabwe, so temweraliikiriranga;
15 naye mutukuzenga Kristo mu mitima gyammwe okubeera Mukama wammwe; nga mweteekateeka bulijjo okuddamu buli muntu ababuuzanga ensonga ey'okusuubira okuli mu mmwe, naye n'obuwombeefu n'okutya:
16 nga mulina omwoyo omulungi; olw'ebyo bye baboogerako obubi, balyoke bakwatibwenga ensonyi abavuma empisa zammwe ennungi ez'omu Kristo.
17 Kubanga kye kisinga obulungi, Katonda bw'ayagala mu kwagala kwe, mmwe okubonyaabonyezebwa nga mukola obulungi okusinga nga mukola obubi.
18 Kubanga era ne Kristo yabonyaabonyezebwa olw'ebibi omulundi gumu, omutuukirivu olw'abatali batuukirivu, atuleete eri Katonda; bwe yattibwa omubiri, naye n'azuukizibwa omwoyo;
19 era gwe yagenderamu n'abuulira emyoyo egiri mu kkomera,
20 edda abataagonda okugumiikiriza kwa Katonda bwe kwali nga kulindirira mu nnaku za Nuuwa, eryato bwe lyali nga likyasibibwa, emazzi mwe gaalokolera abantu si bangi, gye myoyo omunaana:
21 era kaakano ge gaabalokola mmwe mu kifaananyi eky'amazima, kwe kubatizibwa, si kuggyawo mpitambi za mubiri, wabula okuddamu okw'omwoyo omulungi eri Katonda, olw'okuzuukira kwa Yesu Kristo,
22 ali ku mukono ogwa ddyo ogwa Katonda, bwe yamala okugenda mu ggulu; bamalayika n'abalina obuyinza n'abaamasaza bwe baateekebwa wansi we.


c: text/html

text:
Koseya Hosea
Chapter 4
1 Muwulire ekigambo kya Mukama, mmwe abaana ba Isiraeri: kubanga Mukama alina empaka n'abo abali mu nsi, kubanga tewali mazima newakubadde okusaasira newakubadde okumanya Katonda mu nsi.
2 Tewali kintu wabula okulayira n'okumenya endagaano n'okutta n'okubba n'okwenda; bawaguza, n'omusaayi gukoma ku musaayi.
3 Ensi kyeriva ewuubaala, na buli muntu agituulamu aliyongobera, wamu n'ensolo ez'omu nsiko n'ennyonyi ez'omu bbanga; weewaawo, n'ebyennyanja ebiri mu nnyanja biriggibwawo.
4 Era naye waleme okubaawo omuntu awakana so waleme okubaawo anenya: kubanga abantu bo bali ng'abo abawakanya kabona.
5 Era olyesittala emisana, era ne nnabbi alyesittalira wamu naawe ekiro; era ndizikiriza nnyoko.
6 Abantu bange bazikiridde olw'okubulwa okumanya: kubanga ogaanyi okumanya nange ndikugaana ggwe, olemenga okubeera kabona gye ndi: kubanga weerabidde amateeka ga Katonda wo, nange ndyerabira abaana bo.
7 Nga bwe baayala, bwe batyo bwe bannyonoona: ndiwaanyisa ekitiibwa kyabwe okuba ensonyi.
8 Ekibi ky'abantu bange ye mmere yaabwe, ne beegomba obutali butuukirivu bwabwe.
9 Awo olulituuka ng'abantu bwe bali ne kabona bw'atyo: era ndibabonereza olw'amakubo gaabwe, era ndibasasula ebikolwa byabwe.
10 Awo balirya ne batakkuta; balyenda so tebalyala: kubanga baleseeyo okussaayo omwoyo eri Mukama.
11 Obwenzi n'omwenge n'omwenge omusu bimalawo okutegeera.
12 Abantu bange beebuuza ku kikonge kyabwe, n’omuggo gwabwe gwe gubabuulira: kubanga omwoyo ogw'obwenzi gubakyamizza, era bagenze nga benda okuva wansi wa Katonda waabwe.
13 Basalira ssaddaaka ku ntikko z'ensozi, ne bootereza obubaane ku busozi, wansi w'emyalooni n'emiribine n'emyera, kubanga ekisiikirize kyagyo kirungi: bawala bammwe kyebava beefuula benzi, n'abagole bammwe benda.
14 Siribonereza bawala bammwe bwe beefuula abenzi, newakubadde bagole bammwe bwe bakabawala; kubanga bo bennyini beeyawula n'abakazi abatambuzi: n'abantu abaategeera balisuulibwa.
15 Ggwe, Isiraeri, newakubadde nga weefuula omwenzi, naye Yuda aleme okusobya; so temujjanga e Girugaali, so temwambukanga e Besaveni, so temulayiranga nti Nga Mukama bw'ali omulamu.
16 Kubanga Isiraeri akoze eby'obukakanyavu ng'ente enduusi enkakanyavu: kaakano Mukama alibaliisa ng'omwana gw'endiga mu kifo ekigazi.
17 Efulayimu yeegasse n'ebifaananyi; muleke.
18 Bye banywa bikaatuuse: benda olutata; abakulu be baagala nnyo ensonyi.
19 Empewo emusaanikidde mu biwaawaatiro byayo; era balikwatibwa ensonyi olwa ssaddaaka zaabwe.

robotstxt: allowed

filter: keep


text:
Engero Proverbs
Chapter 25
1 Era na zino ngero za Sulemaani, abasajja ba Keezeekiya kabaka wa Yuda ze baawandiika.
2 Okukisa ekigambo kitiibwa kya Katonda: Naye okukebera ekigambo kye kitiibwa kya bakabaka.
3 Eggulu nga bwe ligenda ennyo waggulu, n'ensi nga bw'egenda ennyo wansi. N'omutima gwa bakabaka tegunoonyezeka.
4 Ggyangamu amasengere mu ffeeza, Ne muvaamu ekibya eky'omulongoosa:
5 Ggyangawo ababi mu maaso ga kabaka, N'entebe ye erinywezebwa mu butuukirivu.
6 Teweekuza mu maaso ga kabaka, So toyimiriranga mu kifo eky'abakulu:
7 Kubanga waakiri bakugambe nti Yambuka wano; N'otossibwa wansi mu maaso g'omulangira, Amaaso go gwe galabye.
8 Tofulumanga mangu okuwakana, Olemenga okubulwa ku nkomerero by'oba okola, Munno ng'akuswazizza.
9 Wozanga ensonga yo ne munno yennyini, So tobikkulanga kyama kya beene:
10 Akiwulira alemenga okukuvuma, Okuswala kwo ne kutavangawo.
11 Ekigambo ekyogerwa nga bwe kisaanye Kiri ng'amapeera aga zaabu mu bisero ebya ffeeza.
12 Ng'empeta ey'omukutu eya zaabu n'ekyobuyonjo ekya zaabu ennungi, Ow'amagezi anenya bw'abeera bw'atyo eri okutu kw'okugonda.
13 Ng'empewo eya serugi bw'ebeera mu biro eby'okukunguliramu, Omubaka omwesigwa bw'abeera bw'atyo eri abo abamutuma; Kubanga aweezaweeza emmeeme ya bakama be,
14 Ng'ebire n'empewo awatali nkuba, Bw'atyo bw'abeera oyo eyeenyumiriza olw'ebirabo bye ng'alimba.
15 Okugumiikiriza okulwawo ennyo kwe kusendasenda omukulu, N'olulimi olugonvu lumenya eggumba.
16 Olabye omubisi gw'enjuki? lyangako ogunaakumala obumazi; Olemenga okugukkuta n'ogusesema.
17 Ekigere kyo tekirinnyanga mirundi mingi mu nnyumba ya munno; Alemenga okukunyiwa n'akukyawa.
18 Omuntu awaayiriza munne Nnyondo n'ekitala n'akasaale ak'obwogi.
19 Okwesiga omuntu atali mwesigwa mu biro eby'okulabiramu ennaku Linnyo erimenyese n'okugulu okusowose.
20 Ng'omuntu ayambula ekyambalo mu biro eby'empewo, era ng'omwenge omukaatuufu, oguli ku luvu, Bw'atyo bw'abeera oyo ayimbira ennyimba omutima oguliko obuyinike.
21 Omulabe wo bw'alumwanga enjala, omuwanga emmere ey'okulya; Era bw'alumwanga ennyonta, omuwanga amazzi okunywa:
22 Kubanga olikuma amanda ag'omuliro ku mutwe gwe, Era Mukama alikuwa empeera.
23 Embuyaga ez'obukiika obwa kkono zireeta enkuba: N'olulimi olulyolyoma bwe luleeta bwe lutyo amaaso agaliko obusungu.
24 Beeranga waggulu ku nnyumba awafunda, Olemenga okubeera n'omukazi omuyombi mu nnyumba engazi.
25 Ng'amazzi amannyogovu bwe gaba eri emmeeme erumwa ennyonta, Ebigambo ebirungi ebiva mu nsi ey'ewala bwe biba bwe bityo.
26 Ng'oluzzi olutabanguse, n'ensulo eyonoonese, Omuntu omutuukirivu bw'abeera bw'atyo bw'asegulira omubi.
27 Si kirungi okulyanga omubisi gw'enjuki omungi: Bwe kityo abantu okunoonya ekitiibwa kyabwe bo si kitiibwa.
28 Ataziyiza mwoyo gwe Ali ng'ekibuga ekimenyese so nga tekirina bbugwe.


text:
Essuula 16
1 Era n'atuuka e Derube ne Lusitula: laba, yaliyo omuyigirizwa erinnya lye Timoseewo, omwana w'omukazi Omuyudaaya eyakkiriza: naye kitaawe Muyonaani;
2 eyasiimibwa ab'oluganda abaali mu Lusitula ne Ikonio.
3 Oyo Pawulo n'ayagala okugenda naye; n'amutwala n'amukomola olw'Abayudaaya abaali mu bifo ebyo: kubanga bonna baamumanya nga kitaawe yali Muyonaani.
4 Bwe baali nga bayita mu bibuga ne babawa okukwatanga ebyalagirwa abatume n'abakadde abaali mu Yerusaalemi.
5 Awo ekkanisa ne zinywerera mu kukkiriza, ne zeeyongeranga ku muwendo buli lunaku.
6 Ne bayita mu nsi y'e Fulugiya ne Ggalatiya, kubanga baagaanibwa Omwoyo Omutukuvu okwogera ekigambo mu Asiya;
7 bwe baatuuka okumpi ne Musiya, ne bagezaako okugenda mu Bisuniya, n'Omwoyo gwa Yesu n'atabaganya;
8 ne beekooloobya Musiya, ne batuuka e Tulowa.
9 Pawulo n'alaba okwolesebwa ekiro, omuntu Omumakedoni ng'ayimiridde era ng'amwegayirira ng'agamba nti Wunguka okutuuka e Makedoni otuyambe.
10 Bwe yamala okulaba okwolesebwa, amangu ago ne tusala amagezi okusitula okugenda e Makedoni, nga tutegeera nti Katonda atuyise okubabuulira enjiri.
11 Kyetwava tusaabala okuva e Tulowa ne tukwata ekkubo eggolokofu okutuuka e Samoserakiya, ku lunaku olw'okubiri ne tutuuka e Neyapoli;
12 ne tuvaayo okutuuka e Firipi, kye kibuga eky'e Makedoni ekisookerwako mu njuyi ezo, ekyazimbibwa Abaruumi: ne tubeera mu kibuga omwo ne tulwamu ennaku.
13 Awo ku lunaku lwa ssabbiiti ne tufuluma mu mulyango gw'ekibuga okugenda ku mugga bwe twalowooza nga yaliyo ekifo eky'okusabirangamu: ne tutuula ne twogera n'abakazi abaakuŋŋaana.
14 Awo omukazi erinnya lye Ludiya, omutunzi w'engoye ez'effulungu, wa mu kibuga Suwatira, eyasinzanga Katonda, n’atuwulira: Mukama waffe n'amubikkula omutima gwe okuwuliriza Pawulo bye yayogera.
15 Bwe yabatizibwa ye n'ennyumba ye, n'atwegayirira ng'agamba nti Oba nga munsiimye okuba omwesigwa eri Mukama waffe, muyingire mu nnyumba yange mubeere omwo. N'atuwaliriza.
16 Awo olwatuuka bwe twali tugenda wali awaasabirwanga, omuwala eyaliko dayimooni alagula n'atusanga, eyafuniranga bakama be ebintu ebingi olw'okulagula.
17 Oyo bwe yagoberera Pawulo naffe n'ayogerera waggulu ng'agamba nti Abantu bano baddu ba Katonda Ali waggulu ennyo, abababuulira ekkubo ery'obulokozi.
18 N'akolanga bw'atyo ennaku nnyingi. Naye Pawulo, bwe yanakuwala ennyo, n'akyuka n'agamba dayimooni nti Nkulagira mu linnya lya Yesu Kristo omuveeko. N'amuvaako mu kiseera ekyo.
19 Naye bakama be bwe baalaba ng'essuubi ly'ebintu byabwe liweddewo, ne bakwata Pawulo ne Siira ne babawalula okubatwala mu katale eri abakulu,
20 ne babatwala eri abalamuzi ne bagamba nti Abantu bano basasamaza nnyo ekibuga kyaffe, kubanga Bayudaaya
21 era bayigiriza empisa ez'omuzizo ffe okuzikwatanga newakubadde okuzikolanga kubanga tuli Baruumi.
22 Ekibiina ne kibagolokokerako wamu: abalamuzi ne babayuliza engoye zaabwe, ne balagira okubakuba emiggo.
23 Bwe baabakuba emiggo emingi ne babasindikira mu kkomera, ne balagira omukuumi okubakuuma ennyo:
24 oyo bwe yalagirwa bw'atyo n'abasindiikiriza mu kkomera ery'omunda, n'akomerera ebigere byabwe mu nvuba.
25 Naye ekiro mu ttumbi Pawulo ne Siira ne basaba ne bayimbira Katonda, abasibe ne babawulira;
26 amangu ago ne wabaawo ekikankano kinene n'emisingi gy'ekkomera ne gikankana: amangu ago enzigi zonna ne zigguka; n'ebyali bibasibye bonna ne bisumulukuka.
27 Omukuumi w'ekkomera n'azuukuka, bwe yalaba enzigi z'ekkomera nga zigguse n'asowola ekitala kye n'agenda okwetta, kubanga ng'alowooza nti abasibe babombye.
28 Naye Pawulo n'ayogerera waggulu n'eddoboozi ddene ng'agamba nti Teweekola kabi: kubanga fenna tuli wano.
29 N'asaba ettabaaza n'addukana n'ayingira, n'avuunamira Pawulo ne Siira, ng'akankana,
30 N'abafulumya ebweru n'agamba nti Bassebo, kiŋŋwanidde kukola ntya okulokolebwa?
31 Ne bagamba nti Kkiriza Mukama waffe Yesu, onoolokoka ggwe n'ennyumba yo.
32 Ne bamubuulira ekigambo kya Mukama waffe ne bonna abaali mu nnyumba ye.
33 N'abatwala mu kiseera ekyo ekiro n'abanaaza emiggo; n'abatizibwa ye n'ennyumba ye yonna amangu ago.
34 N'abalinnyisa mu nnyumba ye, n'abaleetera emmeeza, n'asanyuka nnyo n'ennyumba ye yonna ng'akkirizza Katonda.
35 Naye bwe bwakya enkya, abalamuzi ne batuma basserikale baabwe nga bagamba nti Musumulule abantu abo.
36 Omukuumi w'ekkomera n'abuulira Pawulo ebigambo ebyo nti Abalamuzi batumye okubasumulula: kale kaakano mufulume, mugende n'emirembe.
37 Naye Pawulo n'abagamba nti Batukubidde mu maaso ga bantu nga tetunnasalirwa musango, nga tuli Bantu Baruumi ne batusindiikiriza mu kkomera; ne kaakano batuggyamu kyama? Nedda; naye bajje bennyini batufulumye.
38 Basserikale ne babuulira abalamuzi ebigambo bino: ne batya bwe baawulira nga Baruumi:
39 ne bajja ne babeegayirira, ne babafulumya, ne baagala bave mu kibuga.
40 Ne bafuluma mu kkomera, ne bayingira mu nnyumba ya Ludiya, ne balaba ab'oluganda ne babasanyusa ne bavaayo.


text:
Zekkaliya Zechariah
Chapter 2
1 Ne nnyimusa amaaso gange ne ntunuulira; era, laba, omuntu ng'alina omugwa ogugera mu ngalo ze.
2 Ne njogera nti Ogenda wa ggwe? N'aŋŋamba nti Okugera Yerusaalemi, ndabe obugazi bwakyo bwe buli n'obuwanvu bwakyo bwe buli.
3 Era, laba, malayika eyali ayogera nange n'avaayo ne malayika omulala n'avaayo okumusisinkana
4 n'amugamba nti Ddukanako; mugambe omuvubuka oyo nti Yerusaalemi kiribaamu abantu balifikka mu bbugwe kubanga abantu bangi n'eby'omu bisibo bingi wakati mu kyo.
5 Kubanga nze ndiba ku kyo bbugwe ow'omuliro enjuyi zonna era ndiba kitiibwa wakati mu kyo, bw'ayogera Mukama.
6 Mukale, mukale, mudduke muve mu nsi ey'obukiika obwa kkbno, bw'ayogera Mukama; kubanga ng'empewo ennya ez'eggulu bwe ziri, bwe mbasaasaanyizza, bw'ayogera Mukama.
7 Kale, Sayuuni, dduka owone, ggwe atuula n'omuwala wa Babulooni.
8 Kubanga bw'ati bw'ayogera Mukama w'eggye nti Oluvannyuma lw'ekitiibwa antumye eri amawanga agaabanyaga; kubanga abakomako mmwe akoma ku mmunyi y'eriiso lye.
9 Kubanga, laba, ndibakunkumulirako omukono gwange ne baba mwandu gw'abaddu baabwe; nammwe munaamanya nga Mukama w'eggye ye yantuma.
10 Yimba, sanyuka, ggwe omuwala wa Sayuuni: kubanga, laba, njija nange naabeeranga wakati mu ggwe, bw'ayogera Mukama.
11 Ku lunaku olwo amawanga mangi agalyegatta ne Mukama ne gafuuka bantu bange: nange naabeeranga wakati mu ggwe, naawe onootegeeranga nga Mukama w'eggye yantuma gy'oli.
12 Era Mukama alisikira Yuda, okuba omugabo gwe mu nsi entukuvu, era alyeroboza nate Yerusaalemi.
13 Musirike, abalina omubiri mwenna mu maaso ga Mukama; kubanga azuukuse mu kifo kye ekitukuvu mw'abeera.


text:
Essuula 4
1 Kale tutyenga nti okusuubiza okw'okuyingira mu kiwummulo nga bwe kukyatulekeddwa, omuntu yenna ku mmwe aleme kulabika nga takutuuseeko.
2 Kubanga naffe twabuulirwa enjiri, era nga bo: naye ekigambo eky'okuwulira tekyabagasa bo, kubanga tebaagattibwa mu kukkiriza wamu n'abo abaawulira.
3 Kubanga ffe abaamala okukkiriza tuyingira mu kiwummulo ekyo; nga bwe yayogera nti Nga bwe nnalayirira mu busungu bwange, Nti Tebaliyingira mu kiwummulo kyange: newakubadde ng'emirimu gyaggwa okuva mu kutondebwa kw'ensi.
4 Kubanga waliwo w'ayogerera ku lunaku olw'omusanvu bw'ati, nti Katonda n'awummulira ku lunaku olw'omusanvu mu mirimu gye gyonna;
5 era nate ne mu kino nti Tebaliyingira mu kiwummulo kyange.
6 Kale kubanga kisigaddeyo abalala okukiyingiramu, n'abo abaasooka okubuulirwa, enjiri ne batayingira olw'obutagonda,
7 nate ayawula olunaku gundi, ng'ayogerera mu Dawudi oluvannyuma lw'ebiro ebingi bwe biti, nti Leero, nga bwe kyogeddwa olubereberye, Leero bwe munaawulira eddoboozi lye, Temukakanyaza mitima gyammwe.
8 Kuba singa Yoswa yabawummuza, teyandyogedde ku lunaku lulala oluvannyuma lw'ebyo.
9 Kale wasigaddeyo ekiwummulo kya ssabbiiti eri abantu ba Katonda.
10 Kubanga ayingidde mu kiwummulo kye, era naye ng'awummudde mu mirimu gye, nga Katonda bwe yawummula mu gigye.
11 Kale tufubenga okuyingira mu kiwummulo ekyo, omuntu yenna aleme okugwa mu ngeri eyo ey'obutagonda.
12 Kubanga ekigambo kya Katonda kiramu, era kikozi, era kisala okusinga buli kitala kyonna eky'obwogi obubiri, era kiyitamu n'okwawula ne kyawula obulamu n'omwoyo, ennyingo n'obusomyo, era kyangu okwawula okulowooza n'okufumiitiriza okw'omu mutima.
13 So siwali kitonde ekitalabika mu maaso ge: naye ebintu byonna byeruliddwa era bibikkuliddwa mu maaso g'oyo gwe tuleetera ebigambo byaffe.
14 Kale bwe tulina kabona asinga obukulu omunene, eyayita mu ggulu, Yesu Omwana wa Katonda, tunywezenga okwatula kwaffe.
15 Kubanga tetulina kabona asinga obukulu atayinza kulumirwa wamu naffe mu bunafu bwaffe; naye eyakemebwa mu byonna bumu nga ffe, so nga ye talina kibi.
16 Kale tusemberenga n'obuvumu eri entebe ey'ekisa, tulyoke tuweebwe okusaasirwa, era tufune ekisa olw'okubeerwa bwe tukwetaaga.


text:
Yobu Job
Chapter 20
1 Awo Zofali Omunaamasi n'addamu n'ayogera nti
2 Ebirowoozo byange kyebiva binziramu, Olw'okwanguyiriza okuli mu nze.
3 Mpulidde okunenya okunswaza, Omwoyo ogw'okutegeera kwange ne gunziramu.
4 Ekyo tokimanyi obw'edda, Omuntu kasookedde ateekebwa ku ttaka,
5 Ng'okuwangula kw'ababi kwa kuggwaawo mangu, Era ng'essanyu ly'abatamanyi Katonda lya kiseera buseera?
6 Obukulu bwe newakubadde nga bulinnya okutuuka mu ggulu, N'omutwe gwe gutuuka mu bire;
7 Naye anaabulanga emirembe gyonna ng'empitambi ye ye: Abo abaamulabanga banaayogeranga nti Ali ludda wa?
8 Anaavangawo ng'ekirooto, so taalabikenga: Weewaawo, anaagoberwanga ddala ng'okwolesebwa okw'ekiro.
9 Eriiso eryamulabanga teriimulabenga nate; So n'ekifo kye tekiimutunuulirenga nate.
10 Abaana be baneegonzanga eri abaavu, N'emikono gye ginaakomyangawo obugagga bwe.
11 Amagumba ge gajjudde obuvubuka bwe, Naye bunaagalamiranga naye mu nfuufu.
12 Obubi newakubadde nga bumuwoomera mu kamwa ke, Newakubadde ng'abukweka wansi w'olulimi lwe;
13 Newakubadde ng'abusonyiwa n'ataganya kubuta, Naye ng'akyaguguba nabwo mu kamwa ke;
14 Naye emmere ye mu byenda bye efuuse, Bwe busagwa bwe mbalasaasa munda ye.
15 Yamira obugagga, era anaabusesemanga nate: Katonda anaabuggyanga mu lubuto lwe.
16 Anaanuunanga obusagwa bw'embalasaasa: Olulimi lw'omusota lunaamuttanga.
17 Taatunuulirenga migga, Emigga egikulukuta egy'omubisi gw'enjuki n'omuzigo.
18 Kye yateganira anaakizzanga, so taakimirenga; So taasanyukenga ng'ebintu bwe biri by'afunye.
19 Kubanga yajooga abaavu n'abaleka; Yaggyawo ennyumba olw'amaanyi so taagizimbenga.
20 Kubanga teyamanya kutereera munda ye, Taawonyenga kintu ku ebyo by'asanyukira.
21 Tewasigala kintu ky'atalya; Omukisa gwe kyegunaavanga gulema okuba ogw'olubeerera.
22 Mu lufulube lw'ebintu bye ebisukkirira anaalabanga ennaku: Omukono gwa buli muntu aliko obuyinike gunaamutuukangako.
23 Bw'aba ng'anaatera okukkusa olubuto lwe, Katonda anaamusuulangako ekiruyi kye ekingi, Era anaakitonnyesanga ku ye ng'alya.
24 Anaddukanga ekyokulwanyisa eky'ekyuma, N'omutego ogw'ekikomo gunaamufumitanga.
25 Aguggyamu ne guva mu mubiri gwe: Weewaawo, omumwa gwagwo ogumasamasa guva mu mususa gwe; Ebitiisa bimuliko.
26 Ekizikiza kyonna kyaterekerwa ebibye eby'obugagga: Omuliro ogutakumibwa bantu gunaamwokyanga; Gunaamalangawo ebyo ebisigadde mu weema ye.
27 Eggulu linaabikkulanga ku butali butuukirivu bwe, N'ensi eneemugolokokerangako.
28 Ekyengera eky'omu nnyumba ye kinaavangawo, Ebintu bye binaabuliranga ku lunaku olw'obusungu bwe.
29 Ogwo gwe mugabo gw'omuntu omubi oguva eri Katonda, N'obusika Katonda bwe yamuteekerawo.


text:
2 Ebyomumirembe 2 Chronicles
Chapter 25
1 Amaziya yali yaakamaze emyaka amakumi abiri mu etaano bwe yatanula okufuga; n'afugira emyaka amakumi abiri mu mwenda mu Yerusaalemi: n'erinnya lya nnyina lyali Yekoyadaani ow'e Yerusaalemi.
2 N'akola ebyo ebyali mu maaso ga Mukama ebigolokofu, naye si na mutima ogwatuukirira.
3 Awo olwatuuka obwakabaka bwe bwanywezebwa gy'ali, n'alyoka atta abaddu be abatta kabaka kitaawe.
4 Naye n'atatta baana baabwe, naye n'akola ng'ekyo bwe kiri ekyawandiikibwa mu mateeka ag'omu kitabo kya Musa nga Mukama bwe yalagira nti Kitaabwe talangibwanga gwa baana be okumutta, so n'abaana tebalangibwanga gwa bakitaabwe okubatta; naye buli muntu alangibwenga okwonoona kwe ye okumutta.
5 Era nate Amaziya n'akuŋŋaanya Yuda, n'abateekateeka ng'ennyumba za bakitaabwe bwe zaali nga batwalibwa abaami b'enkumi n'abaami b'ebikumi, Yuda yenna ne Benyamini: n'ababala abaakamaze emyaka amakumu abiri n'okukirawo, n'abalaba nga basajja abalonde obusiriivu busatu, abaayinza okutabaala, abaayinza okukwata effumu n'engabo.
6 Era n'agulirira abasajja ab'amaanyi abazira kasiriivu ng'abaggya mu Isiraeii, olwa talanta eza ffeeza kikumi.
7 Naye ne wajja gy'ali omusajja wa Katonda ng'ayogera nti Ggwe kabaka, eggye lya Isiraeri lireme okugenda naawe; kubanga Mukama taliwamu ne Isiraeri, tali wamu n'abaana bonna aba Efulayimu.
8 Naye bw'onooyagala okugenda, kola eby'obuzira, beera n'amaanyi olw'olutalo: Katonda alikumegga mu maaso g'abalabe; kubanga Katonda alina obuyinza okuyamba n'okumegga.
9 Awo Amaziya n'agamba omusajja wa Katonda nti Naye tunaakola tutya olwa talanta ekikumi ze mmaze okuwa eggye lya Isiraeri? Omusajja wa Katonda n'addamu nti Mukama ayinza okukuwa ebisinga ennyo ebyo.
10 Awo Amaziya n'abaawulamu, eggye eryali lizze gy'ali nga livudde mu Efulayimu, okuddayo ewaabwe: obusungu bwabwe kyebwava bubuubuuka ennyo eri Yuda, ne baddayo ewaabwe nga baliko ekiruyi kingi.
11 Awo Amaziya n'aguma omwoyo n'atabaaza abantu be n'agenda mu kiwonvu eky'omunnyo n'atta ku baana ab'oku Seyiri kakumi.
12 Abaana ba Yuda ne bawamba ne batwala kakumi abalala, ne babaleeta waggulu ku lwazi, ne babasuula wansi okuva ku bbanga ly'olwazi, n'okumenyeka ne bamenyeka.
13 Naye abasajja ab'omu ggye Amaziya lye yazzaayo baleme okutabaala naye, ne bagwa ku bibuga bya Yuda okuva e Samaliya okutuuka e Besukolooni, ne battamu enkumi ssatu, ne banyaga omunyago mungi.
14 Awo olwatuuka Amaziya bwe yakomawo ng'asse Abaedomu, n'aleeta bakatonda b'abaana ab'oku Seyiri, n'abasimba okuba bakatonda be, n'avuunama mu maaso gaabwe n'abootereza obubaane.
15 Obusungu bwa Mukama kyebwava bubuubuuka ku Amaziya, n'amutumira nnabbi n'amugamba nti Wagenderanga ki eri bakatonda b'abantu abataawonya bantu baabwe bo mu mukono gwo?
16 Awo olwatuuka bwe yali ng'ayogera naye kabaka n'amugamba nti Twali tukuyingizizza ggwe mu bateesa ne kabaka? lekera awo; wandikubiddwa lwa ki? Awo nnabbi n'alekera awo n'ayogera nti Mmanyi nga Katonda amaliridde okukuzikiriza kubanga wakola ekyo n'otowulira kuteesa kwange.
17 Awo Amaziya, kabaka wa Yuda, n'ateesa ebigambo n'atumira Yowaasi mutabani wa Yekoyakaazi mutabani wa Yeeku kabaka wa Isiraeri ng'ayogera nti Jjangu tulabagane n'amaaso.
18 Awo Yowaasi kabaka wa Isiraeri n'atumira Amaziya kabaka wa Yuda ng'ayogera nti Omwennyango ogwali ku Lebanooni gwatumira omuvule ogwali ku Lebanooni nga gwogera nti Wa muwala wo mutabani wange amufumbirwe: awo ensolo ey'omu nsiko eyali ku Lebanooni n'eyitawo n'erinnyirira omwennyango.
19 Oyogera nti Laba, okubye Edomu; n'omutima gwo gukugulumizizza okwenyumiriza: obeere nno eka; lwaki okweyingiza mu bitali bibyo n'ofiirwa, n'ogwa, ggwe ne Yuda wamu naawe?
20 Naye Amaziya n'atakkiriza kuwulira; kubanga kyava eri Katonda abagabule mu mukono gw'abalabe baabwe, kubanga baanoonyanga bakatonda ba Edomu.
21 Awo Yowaasi kabaka wa Isiraeri n'atabaala; ye ne Amaziya kabaka wa Yuda ne balabaganira n'amaaso e Besusemesi ekya Yuda.
22 Yuda n'agobebwa mu so ga Isiraeri; ne baddukira buli muntu mu weema ye.
23 Awo Yekoyaasi kabaka wa Isiraeri n'awambira Amaziya kabaka wa Yuda mutabani wa Yowaasi mutabani wa Yekoyakaazi e Besusemesi, n'amuleeta e Yerusaalemi n'amenyaamenya bbugwe wa Yerusaalemi okuva ku mulyango gwa Efulayimu okutuuka ku mulyango ogw'oku nsonda, emikono ebikumi bina.
24 N'anyaga ezaabu n'effeeza yonna n’ebintu byonna ebyalabika mu nnyumba ya Katonda wamu ne Obededomu, n'eby'obugagga eby'omu nnyumba ya kabaka, era n'emisingo nabo, n'addayo e Samaliya
25 Awo Amaziya mutabani wa Yowaasi kabaka wa Yuda n'awangaala emyaka kkumi n'etaano Yowaasi mutabani wa Yekoyakaazi kabaka wa Isiraeri ng'amaze okafa.
26 Era ebikolwa ebirala byonna ebya Amaziya, ebyasooka n'ebyamalirvvako, laba, tebyawandiikibwa mu kitabo kya bassekabaka ba Yuda ne Isiraeri?
27 Era okuva mu biro Amaziya lwe yakyuka obutagoberera Mukama ne bamwekobaana mu Yerusaalemi; n'addukira e Lakisi naye ne batuma e Lakisi okumugoberera ne bamuttira eyo.
28 Ne bamuleetera ku mbalaasi, ne bamuziika wamu ne bajjajjaabe mu kibuga kya Yuda.


text:
Okubala Numbers
Chapter 31
1 Mukama n'agamba Musa nti
2 Woolera eggwanga ly'abaana ba Isiraeri ku Bamidiyaani; oluvannyuma olyoke okuŋŋaanyizibwe eri abantu bo.
3 Musa n'agamba abantu nti Muggye mu mmwe abasajja mubawe eby'okulwanyisa olw'entalo, batabaale Midiyaani, okuwoolera eggwanga lya Mukama ku Midiyaani.
4 Munaggya ku buli kika lukumi okubunya ebika byonna ebya Isiraeri, ne mubatuma okutabaala.
5 Awo ne baleeta ku nkumi za Isiraeri, ku buli kika lukumi, kakumi mu enkumi bbiri nga balina eby'okulwanyisa olw'entalo.
6 Musa n'abasindika okutabaala, ku buli kika lukumi, bo ne Finekaasi mutabani wa Eriyazaali kabona, okutabaala, awamu n'ebintu eby'omu watukuvu n'amakondeere agalawa mu mukono gwe.
7 Ne balwana ne Midiyaani, nga Mukama bwe yalagira Musa; ne batta buli musajja.
8 Ne batta bakabaka ba Midiyaani wamu n'abalala abattibwa; Evi ne Lekemu, ne Zuuli, ne Kuula, ne Leeba, bakabaka ba Midiyaani abataano: ne Balamu mutabani wa Byoli baamutta n'ekitala.
9 Abaana ba Isiraeri ne banyaga abakazi ba Midiyaani n'abaana baabwe abato; n'ebisibo byabwe byonna, n'embuzi zaabwe zonna, n'ebintu byabwe byonna ne babitwala okuba omunyago.
10 N'ebibuga byabwe byonna mu bifo mwe baasulanga, n'ensiisira zaabwe zonna, ne babyokya omuliro.
11 Ne batwala omunyago gwonna ne bye baafuna byonna, oba nga bantu oba nga nsolo.
12 Ne baleeta omwandu ne bye baafuna n'omunyago eri Musa n'eri Eriyazaali kabona n'eri ekibiina ky'abaana ba Isiraeri, eri olusiisira olwali mu nsenyi za Mowaabu, eziri ku Yoludaani e Yeriko.
13 Awo Musa ne Eriyazaali kabona n'abakulu bonna ab'ekibiina ne bafuluma okubasisinkana ebweru w'olusiisira.
14 Musa n'asuguwalira abaami b'eggye, abaami b'enkumi n'abaami b'ebikumi, abaava mu kuweereza mu lutabaalo.
15 Musa n'abagamba nti Abakazi bonna mubawonyezza okufa?
16 Laba, bano be baasobesa abaana ba Isiraeri ku Mukama, olw'okuteesa kwa Balamu, mu bigambo bya Peoli, bw'atyo kawumpuli n'aba mu kibiina kya Mukama.
17 Kale nno kaakano mutte buli musajja ku baana abato, era mutte buli mukazi eyamanya omusajja ng'asula naye.
18 Naye abaana abato ab'obuwala, abatamanyanga musajja nga basula naye, mubeewonyeze obutafa.
19 Era musiisire ebweru w'olusiisira ennaku musanvu: buli eyatta omuntu yenna, era buli eyakoma ku muntu yenna eyattibwa, mwerongoose ku lunaku olw'okusatu ne ku lunaku olw'omusanvu, mmwe n'omwandu gwammwe.
20 Na buli kyambalo na buli kintu eky'eddiba, n'omulimu gwonna ogw'ebikuzzi by'embuzi, n'ebintu byonna eby'emiti, muneerongoosa.
21 Eriyazaali kabona n'agamba abasajja abatabaazi abaatabaala nti Lino lye tteeka ery'ekiragiro Mukama ky'alagidde Musa:
22 naye zaabu ne ffeeza, ekikomo, ekyuma, ebbaati, n'erisasi,
23 buli kintu ekiyinza omuliro, munaakiyisa mu muliro, ne kiba kirongoofu; naye kinaalongoosebwa n'amazzi ag'okwawula: n'ebyo byonna ebitayinza muliro munaabiyisa mu mazzi.
24 Era mulyoza engoye zammwe ku lunaku olw'omusanvu, ne muba balongoofu, oluvannyuma ne mulyoka muyingira mu lusiisira.
25 Mukama n'agamba Musa nti
26 Bala omuwendo gw'omunyago ogwanyagibwa, abantu era n'ensolo, ggwe ne Eriyazaali kabona n'emitwe gy'ennyumba za bakitaabwe ez'ekibiina:
27 mwawulemu omunyago ebitundu bibiri; eky'abasajja abamanyi entalo abaatabaala, n'eky'ekibiina kyonna:
28 omusolooleze Mukama omusolo ku basajja abatabaazi abaatabaala: buli bitaano obulamu bumu, ku bantu ne ku nte ne ku ndogoyi ne ku mbuzi:
29 guggye ku kitundu kyabwe, oguwe Eriyazaali kabona, okuba ekiweebwayo ekisitulibwa ekya Mukama.
30 Ne ku kitundu eky'abaana ba Isiraeri onoggyako obumu obuggibwa ku buli ataano, ku bantu, ku nte, ku ndogoyi, ne ku mbuzi, ku nsolo zonna, n'obuwa Abaleevi, abakuuma ennyumba ya Mukama gye baateresebwa.
31 Musa ne Eriyazaali kabona ne bakola nga Mukama bwe yalagira Musa.
32 N'eby'okugereka ebyafikkawo ku munyago abasajja abatabaazi gwe baanyaga, byali endiga obusiriivu mukaaga mu obukumi musanvu mu enkumi ttaano,
33 n'ente obukumi musanvu mu enkumi bbiri,
34 n'endogoyi obukumi mukaaga mu lukumi,
35 n'abantu obukumi busatu mu enkumi bbiri okugatta bonna, ku bakazi abatamanyanga musajja nga basula naye.
36 N'ekitundu ekyali eky'abo abaatabaala, omuwendo gwakyo kyali endiga obusiriivu busatu mu obukumi busatu mu kasanvu mu bitaano:
37 n'omusolo gwa Mukama ogw'oku ndiga gwali lukaaga mu nsanvu mu ttaano.
38 N'ente zaali obukumi busatu mu kakaaga; ku ezo omusolo gwa Mukama gwali nsanvu mu bbiri.
39 N'endogoyi zaali obukumi busatu mu bitaano; ku ezo omusolo gwa Mukama gwali nkaaga mu emu.
40 N'abantu baali kakumi mu kakaaga; ku abo omusolo gwa Mukama gwali abantu asatu mu babiri.
41 Musa n'awa Eriyazaali kabona omusolo, kye kyali ekiweebwayo ekisitulibwa ekya Mukama, nga Mukama bwe yalagira Musa.
42 Musa n'aggya ku kitundu eky'abaana ba Isiraeri, Musa kye yayawula ng'akiggya ku basajja abaatabaala,
43 (era ekitundu eky'ekibiina kyali endiga obusiriivu busatu mu obukumi busatu mu kasanvu mu bitaano,
44 n'ente obukumi busatu mu kakaaga,
45 n'endogoyi obukumi busatu mu bitaano,
46 n'abantu kakumi mu kakaaga;)
47 ku kitundu eky'abaana ba Isiraeri Musa n'aggya obulamu bumu obuggibwa ku buli ataano, ku bantu era ne ku nsolo, n'abiwa Abaleevi abaakuumanga ennyumba ya Mukama gye baateresebwa; nga Mukama bwe yalagira Musa.
48 N'abaami abaatwala enkumi ez'omu ggye, abaami b'enkumi n'abaami b'ebikumi, ne basemberera Musa:
49 ne bagamba Musa nti Abaddu bo babaze omuwendo gw'abasajja abatabaazi be tutwala, so tekubuzeeko muntu n'omu ku ffe.
50 Era tuleese ekirabo kya Mukama, buli muntu ky'afunye, eby'obuyonjo ebya zaabu, emikuufu egy'oku magulu, n'emisagga, empeta eziriko obubonero n'ez'omu matu, n'ebikomo, okutangirira obulamu bwaffe mu maaso ga Mukama
51 Musa ne Eriyazaali kabona ne babaggyako ezaabu, eby'obuyonjo byonna ebiweese.
52 Ne zaabu yonna ey'ekiweebwayo ekisitulibwa kye baawaayo eri Mukama; nga bagiggya ku baami b'enkumi ne ku baami b'ebikumi, yali sekeri kakumi mu kakaaga mu lusanvu mu ataano.
53 (Kubanga abasajja abatabaazi; baali beenyagidde ebintu, buli muntu ebibye.)
54 Musa ne Eriyazaali kabona ne batwala ezaabu ey'abaami b'enkumi n'ab'ebikumi, ne bagireeta mu weema ey'okusisinkanirangamu, okuba nga ekijjukizo eri abaana ba Isiraeri mu maaso ga Mukama.


text:
BYA ERIA LUYIMBAZI
POLIISI ya CPS eyodde abavubuka mukaaga mu kikwekweto ekyakoleddwa mu Kampala okufuuza abamenyi b'amateeka.
Abaakwatiddwa ye Sula mubiru, Jimmy Muyombya eyekazaaako erya 'Baby face', Fred Mugisha, Jimmy Kiganda, Bonkie Tusuubira ne Kenneth Bakaki, abaasangiddwa ku makya g'Olwokuna nga bateeze abantu ku nguudo omuli 'Entebe Road' ne 'Market Street'.
Bano babadde bateega naddala abasuubuzi abakeera okugenda mu katale k'e Nakasero ne babasikambulako amasimu, ensawo z’abakazi n’okukozesa eryanyi ne babanyagako ssente.
Akulira ebikwekweto ku CPS, Aron Baguma yagambye nti okukola ekikwekweeto kino kyaddiridde okufuna okwemulugunya okuva mu bantu naddala abakeera okugenda okukola ku kibinja ky'abavubuka ekibateega ku nguudo ne bababba saako n’okubakuba.
“Twafune okwemulugunya okuva mu bantu abakeera okugenda okukola nga bwe waliwo abamenyi mateeka amabateega mu makubbo nadala mu biseera by’okumakya ne banyagga naffe kwekusitukiramu netubakwata” Baguma bwe yagambye.
Yategezsezza nti abaakwatiddwa kyazuuliddwa nga bali mu kibinja ky’abamenyi b’amateeka e Katwe - Kinyoro, abateega abantu ku nguudo z’enjawulo mu Kampala ne babanyaga.
Abakwate bagguddwako emisango ku fayiro nnamba: SD 030/03/07/2014.


text:
Ezekyeri Ezekiel
Chapter 41
1 N'antwala ku yeekaalu n'agera emifuubeeto, obugazi bwagyo emikono mukaaga eruuyi n'emikono mukaaga eruuyi, bwe bwali obugazi bw'eweema.
2 N'awayingirirwa obugazi bwawo emikono kkumi; n'awayingirirwa embiriizi zaawo zaali emikono etaano eruuyi n'emikono etaano eruuyi: n'agera obuwanvu bwawo emikono amakumi ana n'obugazi emikono amakumi abiri.
3 Awo n'agenda munda n'agera buli mufuubeeto oguli awayingirirwa, emikono ebiri: n'awayingirirwa emikono mukaaga: n'awayingirirwa obugazi bwawo emikono musanvu.
4 N'agera obuwanvu bwawo emikono amakumi abiri, n'obugazi bwawo emikono amakumi abiri, mu maaso ga yeekaalu: n'aŋŋamba nti Kino kye kifo ekitukuvu ennyo.
5 Awo n'agera ekisenge eky'ennyumba emikono mukaaga; na buli nju ey'omu mbiriizi obugazi bwayo emikono ena, okwetooloola ennyumba enjuyi zonna.
6 N'amayu ag'omu mbiriizi gaali asatu, enju ng'eri waggulu ku nju ginnaayo, era amakumi asatu nnyiriri nnyiriri; era gaayingira mu kisenge eky'ennyumba eyali ey'amayu ag'omu mbiriizi enjuyi zonna, gakwate omwo, so galeme okukwata mu bisenge eby'ennyumba.
7 N'amayu ag'omu mbiriizi gaagenda nga geeyongera okugaziwa nga gagenda nga geeyongera waggulu okwetooloola ennyumba; kubanga okwetooloola ennyumba kwagenda nga kweyongera waggulu okwebungulula ennyumba: obugazi bw'ennyumba kyebwava bweyongera waggulu; bwe batyo baalinnyanga okuva mu nju eya wansi okutuuka mu nju eya waggulu nga bayita mu nju eya wakati.
8 Era ne ndaba ng'ennyumba yali ku kigulumu enjuyi zonna: emisingi egy'amayu ag'omu mbiriizi gyali olumuli olulamba olw'emikono emiwanvu mukaaga.
9 Obugazi bw'ekisenge ekyali eky'amayu ag'omu mbiriizi ebweru bwali emikono etaano: n'ebbanga eryafikkawo lyali kifo eky'amayu ag'omu mbiriizi ag'omu nnyumba.
10 Era wakati w'amayu waaliwo obugazi obw'emikono amakumi abiri okwetooloola ennyumba enjuyi zonna:
11 N'enzigi ez'oku mayu ag'omu mbiriizi zaayolekera ekifo ekyafikkawo, oluggi olumu nga lwolekera obukiika obwa kkono n'oluggi olulala nga lwolekera obukiika obwa ddyo: n'ekifo ekyafikkawo obugazi bwakyo bwali emikono etaano enjuyi zonna.
12 N'ennyumba eyali mu maaso g'ekifo ekyayawulibwa ku luuyi olw'ebugwanjuba obugazi bwayo bwali emikono nsanvu; n'ekisenge ky'ennyumba obugazi bwakyo bwali emikono etaano enjuyi zonna, n'obuwanvu bwakyo emikono kyenda.
13 Awo bw'atyo n'agera ennyumba, obuwanvu bwayo emikono kikumi; n'ekifo ekyayawulibwa n'ennyumba n'ebisenge byayo, obuwanvu bwakyo emikono kikumi.
14 Era obwenyi bw'ennyumba obugazi bwabwo n'obw'ekifo ekyayawulibwa okwolekera obuvanjuba, emikono kikumi.
15 N'agera ennyumba obuwanvu bwayo okuva ku kifo ekyayawulibwa ekyali emmanju waayo n'ebbalaza zaayo eruuyi n'eruuyi, emikono kikumi; ne yeekaalu ey'omunda n'ebisasi eby'omu luggya;
16 emiryango n'amadirisa agaazibibwa n'ebbalaza enjuyi zonna, bbalaza ssatu buli bbalaza ng'eri ku bbalaza ginnaayo, okwolekera omulyango, ezaabikkibwako emiti enjuyi zonna n'okuva ku ttaka okutuuka ku madirisa; era amadirisa gaabikkibwako;
17 n'okutuuka ku bbanga eryali waggulu w'oluggi, okutuuka ku nnyumba ey'omunda n'ebweru ne ku kisenge kyonna enjuyi zonna munda n'ebweru, okugerebwa kwabyo.
18 Era yakolebwa ne bakerubi n'enkindu; n'olukindu lwateekebwa wakati wa bakerubi kinnababirye, na buli kerubi yalina obwenyi bubiri;
19 obwenyi bw'omuntu ne bwolekera olukindu eruuyi, n'obwenyi bw'empologoma ento ne bwolekera olukindu eruuyi: bwe bityo bwe byakolebwa okubuna ennyumba yonna enjuyi zonna.
20 Bakerubi n'enkindu byakolebwa okuva ku ttaka okutuuka waggulu w'oluggi ekisenge kya yeekaalu bwe kyali bwe kityo.
21 Yeekaalu emifuubeeto gyayo gyaliko empe nnya n'obwenyi bw'awatukuvu enfaanana yaabwo yali ng'enfaanana eya yeekaalu.
22 Ekyoto kyali kya miti obugulumivu bwakyo emikono esatu n'obuwanvu bwakyo emikono ebiri n'ensonda zaakyo n'obuwanvu bwakyo n'ebisenge byakyo byali bya miti: n'aŋŋamba nti Eno ye mmeeza eri mu maaso ga Mukama.
23 Eri yeekaalu n'awatukuvu byalina enzigi bbiri.
24 N'enzigi zaali za mbaawo bbiri, embaawo bbiri ezeefunya embaawo bbiri za luggi lumu, n'embaawo bbiri za luggi olw'oku biri.
25 Era kwakolebwako, ku nzigi za yeekaalu, bakerubi n'enkindu ng'ebyakolebwa ku bisenge; era ku bwenyi bw'ekisasi ebweru kwaliko embaawo ez'emiti ez'omubiri omunene.
26 Era waaliwo amadirisa agaazibibwa n'enkindu eruuyi n'eruuyi ku njuyi z'ekisasi: amayu ag'omu mbiriizi ag'omu nnyumba bwe gaali bwe gatyo n'embaawo ez'o mubiri omunene.


text:
Zeffaniya Zephaniah
Chapter 2
1 Mukuŋŋaane, weewaawo, mukuŋŋaane, ai eggwanga eritalina kukwatibwa nsonyi;
2 etteeka nga terinnaba kuzaala, olunaku nga terunnayita ng'ebisusunku, ekiruyi kya Mukama nga tekinnabatuukako, olunaku olw'obusungu bwa Mukama, nga terunnabatuukako.
3 Munoonye Mukama, mmwe mwenna abawombeefu ab'omu nsi, abakola emisango gye; munoonye obutuukirivu, munoonye obuwombeefu: mpozzi mulikwekebwa ku lunaku olw'obusungu bwa Mukama.
4 Kubanga Gaza kirirekebwawo, ne Asukulooni kiriba matongo: Asudodi balikigoba mu ttuntu, ne Ekuloni kirisimbulibwa.
5 Zibasanze abo abali ku lubalama lw'ennyanja, amawanga ag'Abakeresi! Ekigambo kya Mukama kiboolekedde, ai Kanani, ensi ey'Abafirisuuti; ndikuzikiriza so tewaliba atuula omwo.
6 N'olubalama lw'ennyanja luliba malundiro, nga mulimu ensiisira ez'abasumba n'ebisibo eby'embuzi.
7 Era olubalama lw'ennyanja luliba lwa kitundu ky'ennyumba ya Yuda ekifisseewo; banaalundiranga eyo: mu nnyumba za Asukulooni mwe banaagalamiranga akawungeezi; kubanga Mukama Katonda waabwe alibajjira n'akomyawo obusibe bwabwe.
8 Mpulidde okuvuma kwa Mowaabu n'okuyomba kw'abaana ba Amoni kwe bavumye abantu bange ne beegulumiriza ku nsalo yaabwe.
9 Kale, nga bwe ndi omulamu, bw'ayogera Mukama w'eggye, Katonda wa Isiraeri, mazima Mowaabu aliba nga Sodomu, n'abaana ba Amoni nga Ggomola, ekifo emyennyango kye gyemala, n'obunnya obw'omunnyo, n'amatongo agatalivaawo: abantu bange abaliba basigaddewo balibanyaga, n'ekitundu ky'eggwanga lyange ekifisseewo kiribasikira.
10 Olw'amalala gaabwe kyebaliva babeera n'ekyo, kubanga bavumye abantu ba Mukama w'eggye ne babeegulumirizaako.
11 Mukama aliba wa ntiisa gye bali: kubanga alikozza bakatonda bonna ab'ensi zonna; kale abantu balimusinza, buli muntu ng'ayima mu kifo kye, ebizinga byonna eby'amawanga.
12 Nammwe Abaesiyopya, mulittibwa n'ekitala kyange.
13 Era aligololera omukono gwe ku bukiika obwa kkono n'azikiriza Obwasuli; n'afuula Nineeve okuba amatongo era ekikalu ng'eddungu.
14 Era ente zinaagalamiranga wakati mu kyo, ensolo zonna ez'amawanga: kimbala era ne nnamunungu banaasulanga ku mitwe gy'empagi zaakyo: eddoboozi lyabwe linaayimbiranga mu madirisa; okuzikirira kunaabanga mu miryango: kubanga ayerudde enjola ez'emivule.
15 Kino kye kibuga eky'essanyu ekyegololanga, ekyayogeranga mu mutima gwakyo nti Nze wendi so tewali mulala wabula nze: nga kifuuse matongo, ekifo ensolo we zigalamira! buli muntu akiyitako anaasoozanga n'anyeenya omukono gwe.


text:
- E Makerere abayizi badduka bukunya!
- E Nakawa booza mmotoka bukunya!
- Oxford beeyiira mwenge ne batoba!
Bya HELLEN BABIRYE
ABANTU baagala nnyo okulabika nga ba njawulo ku balala era eno y’emu ku nsonga lwaki batondawo bwe bayita obulombolombo. Kyokka bw’otuuka mu bayizi aba yunivasite, okwagala okwawukana ku balala bakututte wala ne batuuka n’okutondawo obulombolombo obutakkirizika. Obumu ku bwo bwe buno wammanga:
MAKERERE
E Makerere mu yunivasite, abayizi baayo baabadde batandise akalombolombo k’okudduka obukunya nga bakakazizzaako mayiro ey’obukunya (naked mile). Kigambibwa nti akalombolombo kano ak’ekisezi baakatandika mu March wa mwaka guwedde ng’okusinga ab’ekisulo kya Lumumba ne Mitchel be baakawomamu omutwe kyokka babadde beegattiddwaako ebisulo by’abawala. Mu kalombolombo kano, abayizi beeyambula ne basigala bute olwo ne badduka okuva mu bisulo byabwe okutuuka ku kidiba ekiwugirwamu.
Kyokka abayizi abamu bagamba nti tebadduka bukunya wabula bambala empale ze baakazaako erya bokisa nti n’abawala baba mu buwale obw’omunda n’obuleega. Nti kyokka oluusi abaana abamu essanyu bwe libayitirirako nga beeyambula. Abatwala yunivasite eno akalombolombo kano baakaweze mbagirawo era ne balagira abeebyokwerinda ku yunivasite eno okukwata omuyizi yenna gwe banaasanga ng’adduka obukunya.
Bo abayizi baasimbye nnakakongo nti okufa n’obutanyagwa tewali abaggya ku kalombolombo kaabwe ak’ekisezi. Bino we bijjidde ng’abantu abawerako e Rakai baakola eky’obusezi bwe baasala ne balya omukazi n’omwanawe abaali basabye okusuzibwa bwe baali bava mu lumbe obudde ne bubazibako.
Abayizi b’e Nakawa MUBS nga bawuga.
MUBS - NAKAWA
Ate aba Makerere University Business School e Nakawa emanyiddwa nga MUBS balina akalombolombo ka kwoza mmotoka nga bali bwereere nga kino bakikola ku buli nkomerero y’omwezi. Bagenda mu kifo kyabwe we booleza mmotoka ne beeyambula olwo buli aleeta mmotoka okugyoza n’alaba abawala abali obwereere nga be booza!
Okusinzira ku bo, kino kikolebwa kutumbula bizinensi bafune ssente kubanga basoma byabusuubuzi. Bagamba nti bagenderera kusikiriza bannyini mmotoka anti atunda ayolesa y’amazaawo.
Kyokka atwala ettendekero lya MUBS bano tannabasitukiramu era bo bakyegiriisa nga ekigotta entula.
OXFORD
Aba Oxford yunivasite mu Bungereza akalombolombo ke baagunjaawo ka kweyiira mwenge bonna ne batoba bwe baba bamaze ebibuuzo byabwe ebisembayo ku yunivasite eno. Akalombolombo bakayita ‘trashing’ ekiyinza okuvvuunulwa nti okusuula ku kasasiro. Bano bakwata amacupa agawerako oli n’aganywa omulundi gumu nga bwe yeeyiira n’okuyiira abalala olwo bonna ne bajonjobala ebyovu by’omwenge era bagenda okumaliriza nga batamidde era bangi nga bagudde bavuya.
Abayizi ba Oxford yunivasite nga bajojobanye olw’akalombolombo kaabwe ak’okweyiira omwenge.
Abayizi bano bafuna n’obuwunga nga bagasseemu n’omwenge ne bametta bannaabwe. Kyokka bano okufaananako n’aba Makerere yunivasite, baamaze dda okubasitukiramu ne babalagira okukomya omuze guno mbagirawo .
Okusinziira ku lupapula Daily Mail olufulumira mu Bungereza, Norman Baker minisita w’obutebenkevu mu Oxford yaweze akalombolombo kano n’agamba nti ayagala kufuula ettendekero lino okuba ekifo ekinyuvu ate ekyokulabirako ekiweesa ekitiibwa eri abantu abandyagadde okusomerayo so si kukifuula kya balujuuju. Agenda kusaasaanya pawunda 90,000 mu za Uganda ze 360,000,000/-ku kukomya akalombolombo kano.
Ate ye Colum Mcguire amyuka Pulezidenti wa Oxford agamba nti okuwera okunywa omwenge kijja kuyamba abayizi n’abantu mu nsi yonna okubeera awamu kubanga waliyo abantu abamu ng’okuwunyiriza omwenge kimuyisa bubi.


text:
NNALABYE kumawulire Agataliiko Nfuufu gye buvuddeko ssentebe eyakuba owa bodaboda olwa kye yagamba nti yali aganza mukazi we.
Owa bodaboda agamba nti ssentebe bye yayogera byali bikyamu kuba ye yali atwalako musaabaze era eby’okumuganza tabimanyi.
Ssentebe yandiba nga yalina ensonga ekakasa nti owa bodaboda yaganza mukazi we, wabula engeri gye yakwatamu ensonga teyali ntuufu.
Okutwalira amateeka mu ngalo nsobi nnene ekolebwa emirundi mingi naddala mu bantu baabulijjo era abakulembeze ne bakubirizibwa okusomesa abantu obutakikola kuba kisobola okukusibya.
Naye ssentebe bw’adda ku b’akulembera n’atandika n’okweraga bw’alina amaanyi nga bw’abuuza omuntu omulala yenna kye yandikoze singa ono yali mukazi we, kyewuunyisa.
Ekifaananyi ky’owa b’okulembera kibeera kikyamu era kizibu okubagamba baleme kumenya mateeka ne bakkiriza nga naawe ky’okola.
Bw’oba mukulembeze obeera muntu ng’abalala naye osaana okuba n’obugumiikiriza ate ng’osobola okwefuga n’oteeyisa mu ngeri ekuweebuula.
Kino kyongera b’okulembera okukussaamu obwesige n’okukuwagira era ne bakolagana bulungi naawe mu kulwanyisa obumenyi bw’amateeka.
Abakulembeze mwegendereze enneeyisa yammwe mu be mukulembera obuteeswaza.
Imran Musoke,
Wakiso.


text:
© 1996 – 2009 The Office of the High Commissioner for Human Rights
This HTML version prepared by the UDHR in Unicode project, http://www.unicode.org/udhr.
Ekitiibwa ky'omuntu eky'obutonde; okwenkanankana, wamu n'obuyinza obutayinza kugyibwawo ebyabantu bonna, gwe musingi gw'eddembe; obwenkanya n'emirembe mu nsi.
Obanga abantu sibakikozesa kujeema 'ngeky' okulwanyisa ekisembayo, okwetaasa obufuzi obukambwe okutulugunya, kyetaagisa eddembe ly'obuntu okuba nga lifugibwa amateeka.
Ekibiina ky'amawanga amagatte, mu kiwandiiko kyakyo kikakasa nga bwekikkiririza mu ddembe ly'obuntu era ne mu kittibwa n'omuwendo gw'omuntu era kimaliridde okukubiriza abantu okugenda mu maaso n'okulwanyisa omutindo gw'embeera y'obulamu bwabwe mu ddembe erisingawo.
Amawanga g'amemba geeyamye okukolaganira awamu n'ekibiina ky'Amawanga Amagattere mu kukubiriza abantu abali okussamu ekitiibwa n'okukuuma eddembe ly'obuntu n'emisingi gyalyo.
Okutegeera obulungi obuyinza (rughts) n'eddembe ly'obuntu kikulu nnyo mu kutuukiriza obweyamo obwo mubujjuvu.
Olwekyo, Olukiiko ttabamiruka (General Assembly) olw'amawanga Amagatte, iulangirira Ekirangiriro EKIFUGA EDDEMBE LY'ABANTU BONNA WONNA MU NSI.
Abantu bonna abali wonna olw'okubeera ne'kiruubirirwa ekimu eky'amawanga gonna, basaanye bulijjo okujjukiranga EKIRANGIRIRO kino, wamu n'okulafuubana okuyigiriza, okugunjula n'okukubiriza abantu okussaamu ekitiibwa eddembe ly'obuntu, okutangaaza amateeka gaalyo n'okugakuuma, mu bantu abali mu bitundu ebiri mu buyinza bwabwe.
Abantu bazaalibwa nga balina eddembe n'obuyinza ebyenkanankana, batondebwa nga balina amagezi era nga basobola okwawula ekirungi n'ekibi bwebatyo, buli omu agwana okuyisa munne nga muganda we.
Buli muntu agwana afune eddembe eryo gerwako mu KIWANDIIKO kino awatali kusolola kwona okw'engeri yonna okuyinza okusinziira ku:- ggwanga, langi y'olususu okuba omusajja oba mukazi, olulimi, eddini endowooza ye ku by'obufuzi oba ekintu ekirala ensi oba abantu mwasibuka, ebintu byalina obuzaale bwe oba ensonga endala yonna.
Buli muntu ateekwa okubeerawo nga mulamu nga yegazaanya awatali kutaataganyizibwa mu ngeri yonna.
Tewali muntu assanidde kufugibwa buddu, obuddu n'obusuubuzi bw'abaddu tebukirizibwa mu nsi.
Tewali muntu asanidde, kutulugunnyizibwa okubonerezebwa oba okuyisibwa mu ngeri eteri ya buntu emutyoboola.
Buli muntu amateeka gateekwa okumubala era n'okumuyisa ng'omuntu buli wantu wonna.
Abantu bonna benkanankana mu maaso g'amateeka era bateekwa okukuumibwa amateeka awatali kusosola. Abantu bonna bateekwa kukumibwa kyenkanyi eri obusosoze obufutyanka EKIWANDIIKO kino oba obubawaliirizza okusosola mu ngeri eyo.
Buli muntu ateekwa okukkirizibwa okutwala ensonga ze mu mbuga entuufu ez'eggwanga zikolebweko singa nga eddembe lyerimuweebwa mu Constitution ne mu mateeka liba lijolongeddwa.
Tewali muntu anakwatibwanga oba okusibibwanga oba okusibibwa oba okuwangangusibwa mu ngeri etegoberera mateeka.
Buli muntu awatali kusosola, ateekwa okuwozesebwa mu lwatu ate mu bwenkanya mu kooti eyeemala era eterina kyekubira, bwabanga annonya okukakasa onuyinza obumuweebwa mu mateeka singa waliwo omusango ogumenya amateeka ogumuvunaanibwa.
1. Buli muntu yenna avunaanibwa omusango oguliko ekibonerezo ateekwa okubalibwa nga taliiko musango okutuusa nga kikakasibbwanti ddala yaguzza okusinziira mu mateeka era ateekwa okuwozesebwa mu kooti mu lwatu nga aweereddwa na buli mukisa gwonna okwetaasa.
2. Tewali muntu n'omu anabalibwanga nga azzizza omusango ogumubonerezesa, kino nga kisinzira kukikolwa kye yakola oba kyatakola, mu kiseera ekyemabega, kyokka nga mu kiseera ekyo ekikolwa kyeyakola oba kyeyalemwa okukola kyali tekittekwa kumubonerezesa, okusinziira mu mateeka g'eggwanga eryo oba ag'amawanga amalala Bwanabanga ateekwa okubonerezebwa mu kiseera weyazziza omusango ogwo.
Eddembe ly'omuntu yenna eyo gyabera amaka ge era n'ebbaluwa ze tebitaataganyizzibwe nga oba okwazibwa mu ngeri etegoberera mateeka, so n'erinnya lye teriweebuulwenga oba okulebulwa. Buli muntu ateekwa okukuumibwa amateeka aleme kutaataaganyizibwa oba okulumbibwa mu ngeri eyo.
1. Buli muntu alina eddembe okugenda oba okusula wonna wayagala, munda w'ensalo ez'eggwanga lye.
2. Buli muntu wa ddembe okufuluma okuva mu ggwanga lyona, kino nga kitwaliramu n'eggwanga lye, wamu n'okudda mu ggwanga lye.
1. Omuntu ayigganyizibwa waddembe okunoonya obubudamo mu ggwanga eddala era n'okusanyukira mu bubudamo obwo.
2. [missing]
1. Buli muntu ateekwa okufuna eggwanga ettongole gyabalirwa ng'omutuuze.
2. Tewali muntu yenna anagyibwangako obutuuza bw'eggwanga lye wadde okugaanibwa okukyusa obutuuze bwe okubugya mu ggwanga erimu okubuuza mu ddala.
1. Omusajja oba omukazi omukulu atuuse okwesalirawo, taakomerwenga mu ngeri yenna obutawasa oba okufumbirirwa n'okuzaala abaana, olw'olulyo mwasibuka, olw'eggwanga lye oba lwe'eddini ye. Omusajja n'Omukazi balina onuyinza n'eddembe ebyenkanankana nga tebannafumbiriganwa, oba nga bafumbiriganiddwa oba oluvannyuma lw'obufumbo bwabwe okusattululwa.
2. Amaka gwe musingi gw'eggwanga ogw'obuwangwa olwekyo abantu ne gavumenti basaanye okugakuuma obutiribiri.
3. [missing]
1. Buli muntu waddembe okwefunira ebintu bye kululwe oba nga yeetabye ne n'abantu abalala.
2. Tewali muntu yenna anaggyibwangako ebintu bye mu ngeri etagoberera matteka.
Buli muntu alina eddembe ery'okwerowooleza okwawula ekirungi n'ekibi n'okulondawo eddini gyanasoma. Eddembe lino lizingiramu obuyinza okukyusa eddini oba enzikiriza ye, n'obuyinza obubwe ku lulwe oba wamu n'abantu abalala, mu lwatu oba mu kyama, okwolesa eddini oba enzikiriza ye, ngayigiriza oba ngateeka mu nkola eddini ye byemulagira, nga asinza oba ngakuuma byemugamba.
Buli muntu wa ddembe okubeera n'endowooza ye era n'okwogera oba okuwandiika nga bwalowooza. Eddembe lino lizingiramu n'ebeetu ery'okugugubira ku ndowooza ye awatali kitaattaagaayizibwa, okusaka okufuna wamu n'okusaasaanya amawulire n'ebirowoozo okuyita mu mikutu gyonnna watali kukomerwa.
1. Buli muntu ayinza okwetaba mu nkugaana ez'eddembe wamu n'abantu abalala.
2. Tewali n'omu anakakibwanga okwetaba mu nkunganaa awamu n'abantu abalala.
1. Buli muntu waddembe okwetaba mu nfuga y'eggwenga lye.
2. Buli muntu alina obuyinza obwenkanankana n'obw'omulala obumusobozesa okutuukirira ebitongole bya gavumenti y'ensi ye ebiweereza abantu bonna awatali kukugirwa.
3. [missing]
Buli muntu wa ggwanga alina obuyinza okutuula ne bantu banne ngatebenkedde mu ddembe. Kino kimusobozese okutuuka ku biruubirirwa eby'ekitiibwa by'obuntun'okulongongoosa empisa ze, okuyita mu kukola kw'eggwanga lye oba okukolagana n'awamanga nga amalala, okusinziira ku nteekateeka n'enkozesa 'obugagga bwe'eggwanga mu by'enfuna, ey'embeera z'abantu n'eby'obuwangwa ebitayinza kwewalika mu kukulakulana kuno.
1. Buli muntu alina eddembe n'obuyinza okukola. Ateekwa okwerondera ekika ky'omulimu ekimuggyamu era ekirina embeera emusobozesa okukola obulungi, wamu n'okukirizibwa oba okuyambibwa singa omulimu ogwo gumuweddeko.
2. Buli mukozi ateekwa okussasulwa empeera entuufu emuggyamu, emusobozesa ye yennyini n'abantu ab'amaka ge okweyimirizawo nga abantu balamu. Bwekiba kyetagisa empeera y'omukozi eyinza okwongerezebwako ensako endala ezimusobozesa okwetaasa ebyo ebimugwako ng'omuntu nga tabyetegekedde.
3. [missing]
4. [missing]
Buli muntu ateekwa okuwummula n'okuweera. Asaana akole essawa zakigero buli lunaku era abeere n'ekiseera eky'okwewummuzaamu buli mwaka, kyokka nga empeera ye ey'ekiseera ekyo emuweebwa.
1. Buli muntu ateekwa okubeera n'omutindo gw'obulamu ogumusobozesa okubeerawo nga mulamu bulungi mu mubiri , ye yennyini n'abantu abamakage, ng'afuna emmere, ebyambalo, ennyumba n'okujjanjabwa singa alwadde era nga asobola okweyambisa ebyo gavumenti y'eggwanga lye by'ekolera abantu baayo okusitula embeera y'obulamu bwabe. (Social Services). Buli muntu, asaana okuyambibwa aleme kweralikirira bwaba nga omulimu gumuweddeko, oba afuuse kateyaamba oba afuuse Ssemwandu oba Nnamwandu oba ngatuusibbwa mu mbeera etemusobozesa kufuna nsiimbi kyokka nga kino siyakyeretedde yekka.
2. Abakyala abazadde wamu n'abaana bateekwa okulabirirwa n'okuyambibwa mu ngeri ey'enjawulo. Abaana bonna oba bazadde baabwe bafumbo mu mateeka oba si bafumbo bagwana okulabirirwa kyenkanyi nga abantu.
1. Buli muntu ateekwa okuyigirizibwa. Okuyigizibwa kunabanga kwa bwerere mu myaka egisooka ne mu masomero agasookerwamu. Okuyigirizibwa okusookerwako kunabanga kwa buwaze. Amasomero agayigiriza eby'emikonono n'emirimu egy'ekikugu ganaateekebwangawo, era buli muntu alina ebisannizo n'obusobozi anaweebwanga omukisa okusomera mu magunjukiro agawaggulu.
2. Ebyenjigiliza binaluubiriranga okugunjula abantu muby'amagezi n'empisa nga biteeka essira ku kusaamu ekitiibwa eddembe ly'obuntu n'emisingi gyalyo. Binakubirizanga okuteegeeragana okw'abantu ab'ensi n'eddini ez'enjawulo; era binakolaganiranga wamu n'ekibiina ky'Amawanga Amagatte mu kuleetawo emirembe mu baantu.
3. [missing]
1. Buli muntu waddembe okwetaba mu by'obuwangwa ebyensiye era n'okusanyukira ebikolebwa abalina amagezi oba ebitone ebyobuwangwa, n'okugabana ku miganyulo egivudde mukukulakulana kwa sayansi.
2. Buli muntu agwanidde okutaasibwa okuva mu kabi akayinza okutuuka ku mpisa ze oba kwebyo ebimusanyusa mu nsi, kino nga kisinziira ku magezi aga sayansi ebitabo ebibi oba ebifaananyi eby'ekigwenyufu ebiba bikoledwa abaantu.
Embeera y'abantu ab'eggwanga lye oba ab'omumawanga amalala ng'esobozesa omuntu okufuna eddembe ly'obuntu nga bwe liwandiikiddwa mu KIRAGIRO kino.
1. Buli muntu alina obuvunanyizibwa eri abantu b'ensi ye, kubanga bano bokka abamusobozesa okukikukulanya mumpisa ne mungeri endala zonna.
2. Omuntu nga akaayanira eddembe lye ery'obuntu ekinamukolangako kyokka ge mateeka ago agateekebwawo okunyweza, okutongoza wamu n'okusaamu ekitiibwa eddembe ly'abalala n'okukuuma empisa ennungi mu bwenkanya oba okukuuma eddembe lya bonna oba amateeka ago ogakuuma obulungi bwa abantu bonna ab'eggwanga eriddukanyizibwa ku demokolasi.
3. [missing]
Tewali nsonga yonna mu KIRANGIRIRO kino enetapoutibwanga mu ngeri etegeeza nti ewa ebbeetu abantu b'eggwanga oba ekibinja ky' abantu okwenyigira oba okwetaba mu kikolwa kyonna ekigenderera okuzikiriza eddembe ly'obuntu eriwandiikiddwa mu KIRANGIRIRO kino.


text:
Yobu Job
Chapter 3
1 Awo Yobu n'alyoka ayasama akamwa n'akolimira olunaku lwe:
2 Yobu n'addamu n'ayogera nti
3 Olunaku lukolimirwe kwe nnazaalirwa, N'ekiro ekyayogera nti Omwana ow'obulenzi ali mu lubuto.
4 Olunaku olwo lube ekizikiza; Katonda aleme okulutunuulira ng'ayima waggulu, So n'omusana guleme okulwakira.
5 Ekizikiza n'ekisiikirize eky'okufa biruyite olw'abyo; Ekire kirutuuleko: Byonna ebiddugaza obudde birutiise.
6 Ekiro ekyo ekizikiza ekikutte kikinyage: So luleme okusanyukira mu nnaku ez'omu mwaka; Luleme okutuuka mu muwendo gw'emyezi.
7 Laba, ekiro ekyo kibe kigumba; Luleme okujjirwa eddoboozi ery'essanyu.
8 Abo balukolimire abakolimira obudde, Abeeteeseteese okusaggula goonya.
9 Emmunyeenye ez'ekiro kyalwo zibeeko ekizikiza: Lunoonye omusana, naye lugubulwe; So terutunuulira bikowe bya nkya:
10 Kubanga terwaggala nzigi za lubuto lwa mmange. So terwakisa maaso gange obuyinike.
11 Kiki ekyandobera okufa okuva mu lubuto? Kiki ekyandobera okuta obulamu bwe nnava mu byenda?
12 Amaviivi ganzikiririza ki? Oba amabeere, okugayonka?
13 Kubanga kaakano nandigalamidde ne nsirika; Nandyebase; bwe ntyo bwe nnandiwummudde:
14 Wamu ne bassekabaka n'abakungu b'ensi, Abeezimbira mu matongo;
15 Oba wamu n'abalangira abaalina ezaabu, Abajjuzanga ennyumba zaabwe effeeza:
16 Oba ng'omwana omusowole akwekebwa sandibaddewo; Ng'abaana abawere abatalabanga ku musana n'akatono.
17 Eyo ababi bakoma okuteganya; Era eyo abakoowu gye bawummulira.
18 Eyo abasibe gye bessiza awamu; Tebawulira ddoboozi lya mukoza.
19 Omuto n'omukulu bali eyo; N'omuddu aba wa ddembe eri mukama we.
20 Alaba obuyinike aweerwa ki omusana? N'obulamu abuweerwa ki oyo alumiddwa omwoyo;
21 Abeegomba okufa, naye ne kutajja; Ne bakusima okusinga obugagga obukwekeddwa;
22 Abasanyuka ennyo nnyini, Ne bajaguza, bwe bayinza okulaba entaana?
23 Omuntu akwekeddwa ekkubo lye aweerwa ki omusana, Era Katonda gw'akomedde olukomera?
24 Kubanga okusinda kwange kujja nga sinnalya, N'okuwuluguma kwange kufukibwa ng'amazzi.
25 Kubanga kye ntidde kinjijako, N'ekyo kye nkankanira kijja gye ndi.
26 Sessa so sitereera so siwummula; Naye ennaku zijja.


text:
Yeremiya Jeremiah
Chapter 28
1 Awo olwatuuka mu mwaka ogwa Zeddekiya kabaka wa Yuda nga kyajje atanule okufuga mu mwaka ogw'okuna mu mwezi ogw'okutaano Kananiya mutabani wa Azzuli nnabbi ow'e Gibeoni n'ayogera nange mu nnyumba ya Mukama, bakabona n'abantu bonna nga weebali, nti
2 Bw'ati bw'ayogera Mukama w'eggye Katonda wa Isiraeri nti Mmenye ekikoligo kya kabaka w'e Babulooni.
3 Emyaka ebiri emirambirira nga teginnaggwaako ndireeta nate mu kifo kino ebintu byonna eby'omu nnyumba ya Mukama Nebukadduneeza kabaka w'e Babulooni bye yaggya mu kifo kino n'abitwala e Babulooni:
4 era ndikomyawo mu kifo kino Yekoniya mutabani wa Yekoyakimu kabaka wa Yuda wamu n'abasibe bonna aba Yuda abaagenda e Babulooni, bw'ayogera Mukama: kubanga ndimenya ekikoligo kya kabaka w’e Babulooni.
5 Awo nnabbi Yeremiya n'agamba nnabbi Kananiya, bakabona nga weebali n'abantu bonna abayimiridde mu nnyumba ya Mukama nga weebali,
6 nnabbi Yeremiya n'ayogera nti Amina: Mukama akole bw'atyo: Mukama atuukirize ebigambo byo by'olagudde okukomyawo ebintu by'omu nnyumba ya Mukama n'abo bonna ab'obusibe okubaggya e Babulooni okubaleeta mu kifo kino.
7 Era naye wulira nno ekigambo kino kye njogera mu matu go ne mu matu g'abantu bonna, nti
8 Bannabbi abansooka nze era abaakusooka ggwe edda baalagulanga eri ensi nnyingi, n'amatwale ga bakabaka amakulu, nga balagula obulwa n'obubi ne kawumpuli.
9 Nnabbi alagula emirembe, ekigambo kya nnabbi bwe kirituukirira, kale nnabbi alimanyibwa nga Mukama yamutuma mazima.
10 Awo Kananiya nnabi n'aggya omuti ku nsingo ya nnabbi Yeremiya n'agumenya.
11 Awo Kananiya n'ayogera abantu bonna nga weebali nti Bw'ati bw'ayogera Mukama nti Era bwe ntyo bwe ndimenya n'ekikoligo kya Nebukadduneeza kabaka w'e Babulooni nga nkiggya ku nsingo y'amawanga gonna, emyaka ebiri emirambirira nga teginnaggwaako. Awo nnabbi Yeremiya ne yeddirayo.
12 Awo ekigambo kya Mukama ne kiryoka kijjira Yeremiya, Kananiya nnabbi ng'amaze okumenya omuti ku nsingo ya nnabbi Yeremiya, nga kyogera
13 nti Genda obuulire Kananiya nti Bw'ati bw'ayogera Mukama nti Omenye ekikoligo eky'emiti, naye kola ekikoligo eky'ebyuma okudda mu kifo kyakyo.
14 Kubanga bw'ati bw'ayogera Mukama w'eggye Katonda wa Isiraeri nti Ntadde ekikoligo eky'ebyuma ku nsingo y'amawanga gano gonna gaweereze Nebukadduneeza kabaka w'e Babulooni; era balimuweereza: era mmuwadde n'ensolo ez'omu nsiko.
15 Awo nnabbi Yeremiya n'alyoka agamba Kananiya nnabi nti Wulira nno, Kananiya; Mukama takutumanga; naye weesiza abantu bano eky'obulimba.
16 Mukama kyava ayogera nti Laba, ndikusindika okuva ku nsi: mu mwaka guno mw'olifiira kubanga oyogedde eby'obujeemu eri Mukama.
17 Awo Kananiya nnabbi n'afiira mu mwaka ogwo mu mwezi ogw'omusanvu.


text:
BYA JOSEPH MUTEBI
ABASERIKALE ba Poliisi n’amagye bayiiriddwa mu kibuga Kampala okwetoolola emiryango egiyingira paaka za takisi ne bbaasi oluvannyuma lw’okutemezebwako ku lukwe lw’abatujju okulumba Kampala.
“Bannayuganda njagala okubakakasa nti abatujju bakola nnyo okwagala okuyiwa omusaayi gwa Bannayuganda naddala mu Kampala wakati omuli abantu abangi nga mu paaka za takisi, eza bbaasi n’obutale naddala aka Owino, wabula ab’eby’okwerinda bakola butaweera okulaba nga tebawa bampembe bano kyanya kyonna,” Bwatyo omwogezi wa poliisi mu Kampala n’emiriraano', Patrick Onyango bwe yategeezezza.
Abaserikale ba poliisi erwanyisa abatujju nga baaza mmotoka mu paaka ya bbaasi za Kalita
Obunkeke mu kibuga
Ku Lwokuna ku makya, Bannakampala bakedde kusattira oluvannyuma lw’okusanga nga paaka zonna zeetooloddwa amagye ne poliisi.
Abaserikale bakira balawuna ekibuga kyonna so nga abamu balinnye waggulu ku bimotoka bya poliisi ebiwanvu n’emmundu ennene baketta n’okulawuna ekibuga Kampala.
Abalala baabadde baaza buli mmotoka n’abantu abalina emigugu eminene abayingira mu kifo omuli abantu abangi naddala paaka. so nga abandi obwedda balawuna ekibuga mu ngoye eza bulijjo nga beekapise obubundu obuto obw’ekika kya pisito mu biwato.
Abaserikale ba poliisi erwanyisa abatujju nga basudde bali bulindaala
Onyango yategeezezza nti poliisi n’amagye bakolera wamu okulaba ng’embeera y’eby’okwerinda eri gguluggulu era n’asaba Bannayuganda okuba n’eriiso ejjoji nga beetegereza buli muntu n’okutemya ku Poliisi bunnambiro oyo yenna gwebeekengedde.
Mu paaka ya bbaasi za Kalita eby’okwerinda byabadde bya maanyi, ku 'Kisenyi Bus Terminal' , mu paaka empya ne ku 'Qualicel Bus Terminal' nawo eby’okwerinda byabadde gguluggulu.
Omukuumi ng'ayaza abayingira mu paaka empya. EBIFAANANYI BYA JOSEPH MUTEBI
Wabula abamu ku Bannakampala baanenyezza ab’ebyokwerinda olw'obutawa kulabulwa kwonna nti bagenda kuyiwa amagye ne poliisi mu Kampala so nga bakimanyi bulungi nti abantu ba bulijjo bakola kinene nnyo okumanyisa Poliisi embeera yonna eriwo.


text:
RUTH FAITH NAKANWAGI
OMUKAZI alemedde ku kkooti e Kira n’atiisatiisa okweyambulira omulamuzi lwa kuvunaana mutabani we omusango gw’agamba nti si mutuufu.
Suzan Nampala, 42, omutuuze w'e Kireka yasangiddwa ku kkooti e Kira ng'ajula kweyambulira ngoye mu maaso g’omulazi, Steven Komakech, gw’agamba nti yasomedde mutabani we omusango ogwawukana n’ogwo poliisi gwe yamulanga ng’emuggalira.
Nampala yagambye nti mutabani we, Robert Mukaaga, poliisi y'e Kireka yamuggalira mu kaduukulu ka okumala wiiki bbiri kyokka buli lwe yagendangayo okumulambula n’okubuuza abaserikale omusango oguvunaanibwa Mukaaga nga bamuwoleraza kimu nti yasangibwa n’enjaga. Wabula bwe yatuuse mu maaso g’omulamuzi, kyamubuuseeko okuwulira ng’ate mutabani we bamusomera musango gwa kutta muntu.
Nampala eyabadde tasalikako musale yagambye nti Mukaaga akyali mwana muto atannaweza na myaka 18 bamuvunaana batya ogw’obutemu ne batuuka n'okumusibira mu kaduukulu ke kamu n’abasajja abakulu abaggalirwa olw'okuzza emisango gy'obutemu mu kkomera e Luzira!
‘Yatta ani? Omwana wange agasajja agakulu galabika gaatandise na dda okumuyingiza mu mpisa embi ezibeera mu kkomera,’’ Nampala bakira bw'gamba.
Yagambye nti ssi mumativu olw’engeri gye bakuttemu omusango guno n’asaba poliisi emuyambeko okutangaaza kkooti omusango omutuufu ogwaviirako Mukaaga okuggalirwa.


text:
MU nsi y’omukwano buli omu anyumirwa okufuna ebintu by’aba asuubira mu muntu gwafunye naddala empisa b’obuntubulamu.
Wabula bangi bagenda okukizuula ng’obudde bwayita dda ate ne batandika okwejjusa. Ky’ova olaba ng’abaagalana bangi bagenda okugattibwa nga bamaze okubeerako ne bannaabwe n’oluusi nga bamaze n’okuzaala.
Naye nga kyandibadde kirungi omuntu n’afuna munne ng’amaze kumwetegereza okumala akabanga.
Mu pulogulaamu y’Akasaale k’Omukwano ebeerawo buli Lwakutaano ku Bukedde Ttivvi, bassenga Annet Nandujja, Halima Namakula ne kkojja Abbey Kabanda baalaze engeri omuntu gy’ayinza okumanya omuntu gw’anaasobola okuwangaala naye mu bufumbo wadde nga tebannabeera bombi, okwewala ebizibu.
Namakula yagambye nti omusajja asobola okumala gagenda ku mudaala n’alaga nti afi ira ku ddene naye n’atalowooza nti n’akatono kawooma ate n’atuuka awaka n’atandika okwejjusa.
Yayongeddeko nti bw’oba waakulya kikajjo kiba kirungi n’otandikira waggulu ng’okkirira okutuuka wansi, so ssi kutandikira wawooma ate n’osembyayo awatawooma.
Ye kkojja Kabanda yayongeddeko nti Mukama bw’akuyamba n’akuwa omuntu alimu byonna bye weetaaga, weesunangako era kiba kirungi n’omutegeezaako naye n’amanya ekituufu.
Nandujja yawumbyewumbye ng’agamba nti bw’olonda ekikajjo nga kirimu omucuuzi oguwooma okukamala
si kirungi kukiraalaasa buli wamu kuba abantu abamu bazibu si ku lwa nga bakikubbako nga tomanyi.


text:
MU baagalana buli omu abaako n’ekimusikiriza ku munne gw’aba afunye. Abantu bangi abafuna abaagalwa nga balina kwe basinziira okugeza nga ku kikula ky’omuntu ate abalala basinziira ku nneeyisa yaabwe.
Abamu bafuna abantu okusinziira ku kikula kyabwe okugeza ow’akabina, omuwanvu, omutono, ow’eriiso, ow’entumbwe n’ebirala bingi.
Mu pulogulaamu y’Akasaale k’omukwano ebeerawo buli Lwakutaano ku Bukedde ttivvi 1, omuba bassenga Halima Namakula, Annet Nandujja ne Kkojja Abbey Kabanda nga batunnyonnyola ku nsonga z’omukwano mu kisenge, leero batulaze ebimu ku bintu abasajja abamu bye basinga okwegomba ku baagalwa baabwe be baba bafunye.
Kkojja Kabanda agamba nti ebimu ku bintu abasajja bye basinga okwegomba ku bakyala mulimu obweru, obuwanvu, omumpi, eriiso, empiisa n’ebirala.
Agamba nti era waliyo n’abasajja abeegomba eddoboozi ly’omuntu naye ng’abakazi abasinga baba n’amaloboozi agakuba nga wakamufuna okusobola okufuna ky’aba ayagala kyokka n’atuuka ekiseera n’aba nga akaayuukana nga essunsa. Wano we yasabidde abakyala okuba bakakamu.
Omukyala ne bw’aba mulungi atya nga bamuyiwako amazzi ne baganywa naye nga talina mpisa taba mufumbi.
Wabula ye Nandujja n’ayongerako nti waliyo abasajja abeegomba entumbwe kyokka bwamala okumutuusa awaka n’atandiika okumwambaza emivuliya nga yeewala abasajja abalala okumulaba. Eyo enkola ya kikadde.
Ye Namakula n’awumbawumba ng’agamba nti singa yali musajja, yandifunye omukazi alina ku feesi erabikako kuba ye paasipooti y’abakyala buli muntu w’atuusiza amaaso.


text:
Okuva Exodus
Chapter 36
1 Ne Bezaaleeri ne Okoliyaabu banaakolanga emirimu, na buli muntu alina omutima ogw'amagezi, Mukama gw'ateeseemu amagezi n'okutegeera amanye okukola omulimu gwonna ogw'okuweereza okw'omu watukuvu, nga byonna Mukama bye yalagira.
2 Musa n'ayita Bezaaleeri ne Okoliyaabu, na buli muntu eyalina , omutima ogw'amagezi, Mukama gwe yateekamu amagezi mu mutima gwe, buli muntu omutima gwe gwe gwakubiriza okujja ku mulimu okugukola:
3 Musa n'abawa ekiweebwayo kyonna abaana ba Isiraeri kye baaleeta olw'emirimu egy'okuweereza okw'omu watukuvu, okugikola. Era ne bamuleeteranga ebiweebwayo n'emyoyo egy'eddembe buli nkya.
4 N'ab'amagezi bonna, abaakola emirimu gyonna egy'omu watukuvu, ne bava buli muntu ku mulimu gwe, gwe baali bakola;
5 ne bagamba Musa nti Abantu baleeta bingi ebisukkiridde ennyo okumala okukola emirimu, Mukama gye yalagira okukola.
6 Musa n'alagira, ne balangirira mu lusiisira lwonna, nti Omusaja era n'omukazi alekere awo okukola nate omulimu gwonna ogw'ekiweebwayo eky'awatukuvu. Abantu ne baziyizibwa okuleeta.
7 Kubanga ebintu bye baali nabyo byamala emirimu gyonna okugikola, era byasukkirirawo.
8 Na buli muntu eyalina omutima ogw'amagezi eyakola omulimu ogwo n'akola eweema n'emitanda kkumi; egya bafuta ennungi erangiddwa, ne kaniki, n'olugoye olw'effulungu, n'olumyufu, ne bakerubi omulimu ogw'omukozi ow'amagezi bwe yagukola.
9 Obuwanvu bwa buli mutanda bwali emikono amakumi abiri mu munaana, n'obugazi bwa buli mutanda emikono ena: emitanda gyonna gyali gya kigero kimu.
10 N'agatta emitanda etaano gyokka na gyokka: era n'emitanda etaano emirala n'agigatta gyokka na gyokka.
11 N'akola eŋŋango eza kaniki ku lukugiro lw'omutanda ogumu okuva mu nsonda ey'emigatte: era bw'atyo n'akola ku lukugiro lw'omutanda ogw'oku mabbali g'emigatte egy'okubiri.
12 Yakola eŋŋango amakumi ataano ku mutanda gumu, n'eŋŋango amakumi ataano ku lukugiro lw'omutanda ogw'omu migatte egy'okubiri: eŋŋango zaalabagana zokka na zokka.
13 Era n'akola ebikwaso ebya zaabu amakumi ataano, n'agatta emitanda gyokka m gyokka n'ebikwaso: eweema n'ebeera emu.
14 Era n'akola emitanda egy'ebyoya by'embuzi okubeera eweema ku weema: yakola emitanda kkumi na gumu.
15 Obuwanvu bwa buli mutanda bwali emikono amakumi asatu, n'obugazi bwa buli mutanda emikono ena: emitanda kkumi na gumu gyali gya kigero kimu.
16 N'agatta emitanda etaano gyokka, n'emitanda omukaaga gyokka.
17 N'akola eŋŋango amakumi ataano ku lukugiro lw'omutanda ogw'oku mabbali g'emigatte, n'eŋŋango amakumi ataano n'azikola ku lukugiro lw'omutanda ogw'oku mabbali g'emigatte egy'okubiri.
18 Era n'akola ebikwaso amakumi ataano eby'ebikomo okugatta eweema, ebeere emu.
19 Era n'agikolera eweema eky'okugibikkako eky'amaliba g'endiga amannyike amamyufu, ne kungulu eky'okugibikkako eky'amaliba g'eŋŋonge.
20 Era n'akola embaawo ez'eweema ez'omuti gwa sita, okuyimirira.
21 Emikono kkumi bwe bwali obuwanvu bw'olubaawo, n'omukono n'ekitundu obugazi bwa buli lubaawo.
22 Ku buli lubaawo kwaliko ennimi bbiri, ezaagattibwa zokka na zokka: bw'atyo bwe yakola ku mbaawo zonna ez'eweema.
23 N'akola embaawo ez'eweema; embaawo amakumi abiri ez'oluuyi lw'obukiika obwa ddyo mu bukiika obwa ddyo:
24 era n'akola ebinnya ebya ffeeza amakumi ana wansi w'embaawo amakumi abiri; ebinnya bibiri wansi w'olubaawo lumu eby'ennimi zaalwo ebbiri, n'ebinnya bibiri wansi w'olubaawo olulala eby'ennimi zaalwo ebbiri.
25 Era ez'oluuyi olw'okubiri olw'eweema, ku luuyi olw'obukiika obwa kkono, n'akola embaawo amakumi abiri,
26 n'ebinnya byazo ebya ffeeza amakumi ana; ebinnya bibiri wansi w'olubaawo lumu, n'ebinnya bibiri wansi w'olubaawo olulala.
27 Era ez'oluuyi olw'eweema olw'emabega mu bugwanjuba n'akola embaawomukaaga.
28 Era n'akola embaawo bbiri ez'ensonda ez'eweema ku luuyi olw'emabega.
29 Zaali bbiri bbiri wansi, era bwe zityo bwe zaali ennamba waggulu waazo okutuuka ku mpeta emu: bw'atyo bwe yazikola zombi mu nsonda zombi.
30 Zaali embaawo munaana, n'ebinnya byazo ebya ffeeza, ebinnya kkumi na mukaaga; ebinnya ebibiri wansi wa buli lubaawo.
31 Era n'akola emiti egy'omuti gwa sita; etaano egy'embaawo ez'oluuyi lumu olw'eweema,
32 n'emiti etaano egy'embaawo ez'oluuyi olulala olw'eweema, n'emiti etaano egy'embaawo ez'eweema ez'oluuyi olw'emabega olw'ebugwanjuba.
33 N'omuti ogwa wakati n'aguyisa wakati mu mbaawo eruuyi n'eruuyi.
34 N'embaawo n'azibikkako zaabu, n'akola empeta zaazo eza zaabu omw'okuteekera emiti, n'emiti n'agibikkako zaabu.
35 N'akola eggigi erya kaniki, n'olugoye olw'effulungu, n'olumyufu, ne bafuta ennungi erangiddwa; ne bakerubi omulimu ogw'omukozi ow'amagezi bwe yalikola.
36 N'alikolera empagi nnya ez'omuti gwa sita, n'azibikkako zaabu: n'ebikwaso byazo byali bya zaabu; n'azifumbira ebinnya bina ebya ffeeza.
37 N'alukolera akatimba oluggi olw'eweema, aka kaniki, n'olugoye olw'effulungu, n'olumyufu, ne bafuta ennungi erangiddwa, omulimu ogw'omudaliza;
38 n'empagi zaako ttaano n'ebikwaso byazo: n'emitwe gyazo n'emiziziko gyazo n'abibikkako zaabu: n'ebinnya byazo bitaano byali bya bikomo.


text:
Bya Norman Katende
WADDE nga baawanguddwa mu mupiira gwabwe ogwasembyeyo mu kibinja, bannantameggwa b'omupiira gw'abawala, aba Kawempe Muslim, beesozze oluzannya lwa quarter mu mpaka z'amasomero ga siniya ag'obuvanjuba bwa Afrika (East Africa Secondary School Games).
Kawempe yakubiddwa Tartar okuva e Kenya (3-1), n'emalira mu kifo ekyokubiri.
Yo St. Mary's Kitende, erina okuwangula omupiira gwa leero (Lwakuna) gw'ezannnya ne Solidarity Academy okuva e Rwanda esobole okwenywereza ku ntikko y'ekibinja kyayo.
Mu gw'abalenzi, Kitende, abalina ekikopo kino, baagudde maliri (0-0) ne Grinti SS okuva e South Sudan, era balina okulaba nga bawangula ESIL okuva e Rwanda, okusobola okukulembera ekibinja kye balimu.
Emipiira gy'ebibinja gikomekkerezebwa leero.


text:
Gye buvuddeko, Gavumenti yafulumizza etteeka erinaa-lung’amyanga ebibiina by’emizannyo lye nsaba bannabyamizannyo tuliwagire.
Wadde nga lirimu obuzibu obutonotono, bingi ku biririmu bigendereddwaamu okutereeza nzirukanya ya mizannyo.
Ebisinga obulungi mu tteeka lino mulimu ekyokussaawo olukiiko olw’oku ntikko olunaakubirizibwanga minisita w’Emizannyo okulondoola ebibiina byonna. Lujjanga era kutuulako abawandiisi b’ebitongole by’emizannyo, kkaminsona w’emizannyo ne ssaabawandiisi wa NCS.
Okusinziira ku tteeka, olukiiko luno lwakutuulanga waakiri omulundi gumu buli myezi esatu era lwe lujjanga okuwabula minisita ku nsonga ez’enjawulo, okumubuulira ebyetaago byabwe n’okutema empenda ezireeta ssente mu mizannyo.
Guno ngulaba ng’omukisa kuba emabega olukiiko luno terubaddeewo naye mu nkola eno abakulira ebibiina bafunye omukisa okukubaganya ebirowoozo ne minisita obutereevu.
Ensonga ebibiina bye ziraba nga tezitambudde bulungi bajja kuba n’omukisa okuzigonjoola. Oyo anaasobolanga okukwatagana ne banne n’aba-matiza bamuwagire ku ky’alo-wooza nti kijja kuyamba ekibiina ky’akulira y’ajja okufunangamu kuba Gavumenti ejja kuwalirizibwanga okubissa mu nkola.
Ensonga endala eziri mu tteeka lino mulimu ebibiina byonna okwewandiisa mu bbanga eritasukka myezi 6 okuva we lyafulumidde, okulaganga amakubo mwe baggya ensimbi n’okuwanga Gavumenti ensaasaanya y’ensimbi. Kino kyakwongera okuleetawo enkolagana wakati wa Gavumenti n’ebibiina bino.
Gavumenti tejja kuwandiisa kibiina kisukka mu kimu ku muzannyo gwegumu. Ekibiina ekipya ekyewandiisa kirina okulaga obulungi bw’omuzannyo ogwo, ettuttumu lyagwo mu bantu, pulaani y’okugukulaakulanya n’ensonga endala.
Buli kibiina kijjanga kuba n’olukiiko ttabamiruka, ssentebe, akakiiko akafuzi ne ssaabawandiisi. Bwe ntunuulira etteeka lino ndaba nti kigwanidde okuliwagira nga bwe twetegekera okutereeza obusonga obutonotono obuyinza okulumira. Tekigwanidde kuliwakanya.
rogersmulindwa43@gmail.com
0772751829


text:
EMISONO gy’enviiri egy’enjawulo abazannyi gye bayolesezza mu World Cup gikutte abawagizi omubabiro.
Wadde wandisuubidde abawagizi ba Brazil okwettanira omusono gwa Neymar eyassiddwa ku bipande, basinze kugenda na gwa Cristiano Ronaldo.
Wabula bonna kye bafaanaganya kya ttatu. Kizibu okutambula ebigere ebibiri nga tosanze yeekubye tatu ku mubiri.
Okumanya baazitamiira, waliwo omusajja eyawaayo omubiri gwe gulangibweko tatu ez’enjawulo. Edson Aparecido Borim, alina tatu 43 ku mubiri gwe!
Kigambibwa nti asaba wakati wa pawundi 14 ne 110 (60,000/- ne 480,000/- ), okusinziira ku kitundu ky’omubiri ttatu w’egenda okuteekebwa, obunene bwayo wamu n’agyagala.
Abawagizi be nnayogeddeko nabo bagamba nti beekuba ttatu okulaga obuwagizi eri ttiiimu zaabwe. Omu ku bano, Felipe da Costa Almeida, omuwagizi wa Flamengo alina ekibumbe kya Christ Redeemer
nga kiyimiridde waggulu w’ekisaawe kya Maracana nga kuwandiikiddwaako “ Flamengo gwe bulamu bwange.”
Abawagizi ba Botafogo nabo baatamiira ttatu, era omu ku bano ye Delneri Viana (69), omujaasi eyawummula era buli wiiki alina okuzza ttatu ze obuggya.
Bang’ambye nti mu myaka gy’e 70 ng’ayagala ttatu alina okutindigga olugendo okugenda e Santos mu Sao Paulo, era eno Dane Knud Harald Gregersen, gye yasooka okugula ekifo ekyasooka okukuba
ttatu.
Bang’ambye era nti bwe walinga oyagala ttatu esinga okubeera ey’omulembe ng’olina kugenda ku biici. Ku Ssande ng’enda ku biici y’e Copacabana okukakasa kino.


text:
Okuva Exodus
Chapter 35
1 Musa n'akuŋŋaanya ekibiina kyonna eky'abaana ba Isiraeri, n'abagamba nti Bino bye bigambo Mukama by'alagidde, mmwe okubikola.
2 Ennaku omukaaga emirimu gikolerwengamu, naye ku lunaku olw'omusanvu wabenga olunaku olutukuvu gye muli, ssabbiiti ey'okuwummula okutukuvu eri Mukama: buli anaakolerangako omulimu gwonna anattibwanga.
3 Temukumanga muliro gwonna mu nnyumba zammwe zonna ku lunaku olwa ssabbiiti.
4 Musa n'abuulira ekibiina kyonna eky'abaana ba Isiraeri nti Kino kye kigambo Mukama ky'alagidde, ng'ayogera nti
5 Muggye ku bannammwe ekiweebwayo eri Mukama: buli alina omutima ogukkiriza, akireete, kye kiweebwayo ekya Mukama; zaabu, ne ffeeza, n'ekikomo;
6 ne kaniki, n'olugoye olw'effulungu, n'olumyufu, ne bafuta, n'ebyoya by'embuzi;
7 n'amaliba g'endiga amannyike amamyufu, n'amaliba g'eŋŋonge, n'omuti gwa sita;
8 n'amafuta g'ettabaaza, n'eby'akaloosa eby'amafuta ag'okufukako, n'eby'akaloosa eby'okunyookeza;
9 n'amayinja aga onuku, n'amayinja ag'okutona, okubeera ku kkanzu ne ku kyomukifuba.
10 Era buli muntu mu mmwe alina omutima ogw'amagezi ajje akole byonna Mukama by'alagidde;
11 ennyumba, eweema yaayo n'eky'okugibikkako, ebikwaso byayo, n'embaawo zaayo, n'emiti gyayo, n'empagi zaayo, n'ebinnya byayo;
12 essanduuko, n'emisituliro gyayo, entebe ey'okusaasira, n'eggigi eryawulamu;
13 emmeeza n'emisituliro gyayo, n'ebintu byayo byonna, n'emigaati egy'okulaga;
14 era n'ekikondo eky'ettabaaza, n'ebintu byakyo, n'ettabaaza zaakyo, n'amafuta ag'ettabaaza;
15 n'ekyoto eky'okwoterezangako, n'emisituliro gyakyo, n'amafuta ag'okufukako, n'obubaane obuwoomerevu, n'akatimba ak'oluggi olw'omu mulyango ogw'eweema;
16 ekyoto eky'okwokerangako ekiweebwayo, era n'ekitindiro kyakyo eky'ekikomo, emisituliro gyakyo, n'ebintu byakyo byonna, ekinaabirwamu n'entobo yaakyo;
17 ebitimbibwa eby'oluggya, empagi zaalwo, n'ebinnya byazo, n'akatimba ak'oluggi olw'oluggya;
18 enninga ez'eweema, n'enninga ez'oluggya, n'emigwa gyabyo;
19 n'ebyambalo ebikolebwa obulungi, eby'okuweererezangamu mu watukuvu, ebyambalo ebitukuvu ebya Alooni kabona, n'ebyambalo eby'abaana be, eby'okuweererezangamu mu bwakabona.
20 Ekibiina kyonna eky'abaana ba Isiraeri ne bagenda ne bava mu maaso ga Musa.
21 Ne bajja buli muntu omutima gwe gwe gwakubiriza, era na buli muntu omwoyo gwe gwe gwakkirizisa, ne baleeta ekiweebwayo ekya Mukama, olw'omulimu ogw'eweema ey'okusisinkanirangamu, n'olw'okuweereza kwayo kwonna, n'olw'ebyambalo ebitukuvu.
22 Ne bajja, abasajja era n'abakazi, bonna abaalina emitima egikkiriza, ne baleeta amapeesa, n'empeta ez'omu matu, n'eziriko obubonero, n'amagemu, amakula gonna aga zaabu; buli muntu eyawa ekiweebwayo ekya zaabu eri Mukama.
23 Na buli muntu eyalabika ng'alina kaniki n'olugoye olw'effulungu, n'olumyufu, ne bafuta ennungi, n'ebyoya by'embuzi, n'amaliba g'endiga amannyike amamyufu, n'amaliba g'eŋŋoonge, n'abireeta.
24 Buli muntu eyawaayo ekiweebwayo ekya ffeeza n'ekikomo yaleeta ekiweebwayo ekya Mukama: na buli muntu eyalabika ng'alina omuti gwa sita olw'omulimu gwonna gwonna ogw'okuweereza, n'aguleeta.
25 N'abakazi bonna abaalina emitima egy'amagezi ne balanga n'engalo zaabwe, ne baleeta bye baalanga, kaniki, n'olugoye olw'effulungu, n'olumyufu, ne bafuta ennungi.
26 N'abakazi bonna emitima gyabwe be gyakubiriza mu magezi ne balanga ebyoya by'embuzi.
27 N'abakulu ne baleeta amayinja aga onuku, n'ag'okutona, okubeera ku kkanzu ne ku ky'omu kifuba;
28 n'eby'akaloosa, n'amafuta; olw'ettabaaza, n'olw'amafuta ag'okufukako, n'olw'obubaane obuwoomerevu.
29 Abaana ba Isiraeri baaleeta ekiweebwayo eky'emyoyo egy'eddembe eri Mukama; buli musajja n'omukazi, emitima gyabwe be gyakkirizisa okuleetera omulimu gwonna Mukama gwe yalagira okukola mu mukono gwa Musa.
30 Musa n'agamba abaana ba Isiraeri nti Laba, Mukama ayise erinnya Bezaaleeri omwana wa Uli, omwana wa Kuuli, ow'ekika kya Yuda;
31 era amujjuzizza omwoyo gwa Katonda, mu magezi, mu kutegeera, ne mu kumanya, ne mu buli ngeri y'okukola:
32 n'okuyiiya emirimu egy'amagezi, n'okukola omulimu gwa zaabu, n'ogwa ffeeza, n'ogw'ekikomo,
33 n'ogw'okusala amayinja ag'okutona, n'ogw'okwola emiti, okukola buli ngeri y'emirimu egy'amagezi.
34 Era ateese mu mutima gwe okuyigiriza, ye era ne Okoliyaabu, omwana wa Akisamaki, ow'ekika kya Ddaani.
35 Abo abajjuzizza emitima gyabwe amagezi, okukola buli ngeri y'emirimu, egy'omusazi w'amayinja, n'egy'omukozi ow'amagezi, n'egy'omudaliza, egya kaniki, n'egy'olugoye olw'effulungu n'egy'olumyufu, n'egya bafuta ennungi, n'egy'omulusi egya bonna abakola emirimu gyonna gyonna, n'abo abayiiya emirimu egy'amagezi.


text:
Bya Ssennabulya Baagalayina
MAAMA w’abaana ono eyategeerekeseeko erinnya limu erya Summa yasangiddwa ku makya ng’avuyira ku ttaka okumpi n’omwala ogutambuza amazzi mu kabuga k’e Lukaya ng’amagulu geesibye tasobola kwetengerera.
Abantu abaasooseewo okuli n’abaana tebamufuddeko kumuyamba wazira okumusekerera n’okumukuba olwali nti, “Summa wanyweddemu balo”, n’abandi nga bwe bamubuuza bye yanywedde ebimulemesezza okwetengerera.
Wabula oluvannyuma wazzeewo abasajja abaamukwatiddwa ekisa ne baagala yeetambuze nga bamuyambyeko n’abalemerera kwe kumuteeka ku pikipiki ne bamutwalirako nga bamukwatiridde takyesobola.


text:
SUURA EMU
Amananu Agarukukwata Hali Ruhanga Nigo Garaha?
Mali Ruhanga akufaho?
Ruhanga muntu wa mulingo ki? Aine ibara?
Nikisoboka kui’ra haihi na Ruhanga?
ORAGENDEREIRE omulingo abaana bakaguzamu ebikaguzo? Baingi batandikiraho kukaguza nibakyatandika kubaza. Bakufundulire amaiso bakukaguza ebikaguzo nka binu: Habwaki iguru lya bbururu? Enyunyuzi zikakorwa mu ki? Noha ayayegeseze ebinyonyi kuzina? N’osobora kulengaho muno kubagarukamu baitu tikiba kyangu. Obundi eby’obagarukiremu kandi bireta ekikaguzo ekindi: Habwaki?
2 Abaana tibali nibo bonka abakaguza ebikaguzo. N’obutuba nitukura tweyongera kukaguza. Kinu tukikora tusobole kuhaburwa, kumanya n’okwerinda kugwa omu kabi, rundi okumanya ebirukukiraho. Baitu nikizoka abantu baingi eby’okukaguza ha bintu ebikuru babyehweraho. Balekaho kuseruliriza nukwo batunge kugarukwamu.
3 Tekereza ha kikaguzo ekiri ha ky’esweko ky’ekitabu kinu, hamu n’ebyo ebiri ha kwanjura, n’ebyo ebiri ha ntandikwa y’esuura enu. Binu nibyo ebimu ha bikaguzo ebikuki’rayo kimu obukuru eby’osobora kukaguza. Kyonka abantu baingi tibaserra eby’okugarukwamu omu bikaguzo ebyo. Habwaki? Mali Baibuli egarukamu ebikaguzo ebyo? Abamu batekereza ngu eby’okugarukamu eby’eha bigumire kwetegereza. Abandi batiina ngu nibaija kuswara kakuba bakaguza. Abamu bagamba ebikaguzo ebyo twakubirekire abebembezi n’abegesa b’amadiini. Kandi iwe?
4 Osobora kuba n’ogonza kutunga eby’okugarukamu omu bikaguzo ebikuru ebirukukwata ha bwomezi. Obundi n’obundi oyekaguza: ‘Obwomezi bwina kigendererwa ki? Ekigendererwa ky’obwomezi nukwo kuzarwa kukaikura n’okufa? Ruhanga muntu wa mulingo ki?’ Kiba kirungi kwekaguza ebikaguzo nka binu, kandi kikuru butalekeraho oihireho otungire eby’okugarukamu ebihikire kandi ebikwesigwa. Omwegesa ruranganwa Yesu Kristo akagamba: “Musabe, mulihebwa; muse’re, mulizora; mwerange, mulikingu’rwaho.”—Matayo 7:7.
5 Obw’oyekamba ‘kusera’ eby’okugarukamu omu bikaguzo ebikuru nk’ebyo, noija kugasirwa. (Enfumo 2:1-5) Abandi n’obu baraba bakugambiire ki, eby’okugarukwamu birumu omu Baibuli kandi nosobora kubizora. Tibiri bigumu kwetegereza. Ekikukiraho kiri ngu bituletera okunihira kandi n’okusemererwa. Kandi nibisobora kukukonyera kuba n’obwomezi oburungi hati. Katubandize ha kikaguzo ekiikaire nikitalibaniza abantu baingi.
RUHANGA TAFAYO N’OBU KWAKUBA KURUMI’RWA ABANDI?
6 Abantu baingi nibatekereza ngu nukwo kiri. ‘Bagamba ngu, kakuba Ruhanga yabaire nafayo, ensi tiyakubaire nkoku eri hati?’ Twehingulirizibwe obulemu, enobi, n’ennaku nyingi. Turwara, tubonabona, kandi tuferwa abagonzebwa baitu. Binu biretera baingi kwekaguza, ‘Ruhanga bwaraba atufaho tiyakubaire natanga ebizibu ebyo okubaho?’
7 Eky’okusalirwa, abanyadiini emirundi ekukira obwingi baletereza abantu kutekereza ngu Ruhanga tarumi’rwa abandi. Mu mulingo ki? Obu hagwaho akabi, bagamba, nukwo Ruhanga agondeze. Omulingo ogu abanyadiini abo bajunana Ruhanga habw’ebyo ebiba bigwireho. Mali Ruhanga nukwo aba agondeze? Baibuli mali eyegesa ki? Yakobo 1:13 rugamba: “Omuntu wena obwayohebwa aleke kugamba ati ninyohebwa Ruhanga: baitu Ruhanga tasobora okwohebwa nobubi, kandi uwe wenka tayohya omuntu wena.” Nahabwekyo Ruhanga tali ndugiirro y’obubi obw’orukurora bukwehingulirize omu nsi. (Yobu 34:10-12) Ego, aikiriza ebintu ebibi kubaho. Baitu haroho enyahukana y’amaani hagati y’okwikiriza kikabaho n’okukireta.
8 Nk’eky’okurorraho, tekereza hali taata omugezi kandi ow’engonzi aine mutabani we akuzire kyonka nakyaikara omuka. Omusigazi onu obwafooka mwereme akacwamu kuruga omuka, ise tamutanga. Omusigazi onu ayekomeramu emihanda emibi hanyuma agwa omu kabi. Taata nuwe aba ndugiirro y’ebizibu bya mutabani we? Nangwa. (Luka 15:11-13) Omu mulingo nugwo gumu Ruhanga takugira okucwamu okubi abantu oku bakora, baitu tali nuwe ndugiirro y’ebizibu ebirugamu. Mananu kwo, tikiba ky’obwinganiza kujunana Ruhanga ha bw’ebizibu abantu ebi batunga.
9 Ruhanga aina obulyo kuleka abantu kuhondera encwamu embi. Omuhangi waitu ow’amagezi kandi ow’amaani, takutekwa kutusoborra buli nsonga. Kyonka habw’engonzi ze atugambira buli kintu. Kinu noija kweyongera kukyetegereza omu Suura ya 11. Kyonka kigumye ngu, Ruhanga takujunanizibwa habw’ebizibu ebitwitirana. Kyonka atugambira omulingo nkoku bikwija kujangururwamu!—Isaya 33:2.
10 Kwongerezaho, Ruhanga ali arukwera. (Isaya 6:3) Kinu nikimanyisa ngu omuli we busamu bubi bwa mulingo gwoona. Nitusobora kumwesigira kimu. Titusobora kwesiga abantu omu omulingo nk’ogwo, habwokuba obundi n’obundi bafoka bagobya. Gonze n’omulemi arukuki’rayo kimu obwesigwa taba n’obusobozi kuterekereza ababi ebi bakozere. Ruhanga nuwe wenka arukuki’rayo kimu amaani. Nasobora kandi naija kumarraho kimu ebintu ebibi byoona. Akasumi ke obu kalihika, naija kumarraho kimu obubi ebiro byoona!—Zabuli 37:9-11.
RUHANGA AHU’RA ATA OBU BATURABYA OMU MULINGO OGUTALI GW’OBWINGANIZA?
11 Omu bwire bunu, Ruhanga ahu’ra ata obw’arora ebirukugenda omu maiso omu nsi n’omubwomezi bwawe? Baibuli eyegesa ngu; “Mukama nagonza omusango ogwobulyo.” (Zabuli 37:28) Nahabwekyo, afayo muno hali ekihikire n’ekitahikire. Anobera kimu obutali bwinganiza obwa buli mulingo. Baibuli egamba ngu Ruhanga ‘kikamubiihiza omu mutima gwe’ obubi obu bwaijwire ensi yoona eya ira. (Okubanza 6:5, 6) Ruhanga takahindukaga. (Maraki 3:6) Na hati tagonza kurora okubonabona okuroho omu nsi yoona. Kandi Ruhanga tagonza kurora abantu nibabonabona. Baibuli egamba ngu, “akufaho.”—1 Petero 5:7, NW.
12 Nitusobora kukigumya tuta ngu Ruhanga tikimusemeza kurora nitubonabona? Bunu nubwo bukaiso obundi. Baibuli eyegesa ngu omuntu akahangwa omu kisisani kya Ruhanga. (Okubanza 1:26) Kityo nu, tuba n’emiringo ennungi habwokuba na Ruhanga aina yo. Nk’eky’okurorraho, kikukora kubi obw’orora abantu abataine musango nibabonabona? Ebintu ebitali by’obwinganiza nk’ebyo obu biraba bikukora kubi, kigumye ngu na Ruhanga bimukora kubi muno kukira iwe.
13 Ogumu ha miringo ennungi omuntu eyaine nizo engozi. Aba nasubiriza Ruhanga. Baibuli eyegesa ngu “Ruhanga nukwo kugonza.” (1 Yohana 4:8) Tugonza abandi habwokuba, na Ruhanga atugonza. Okugonza okwo kwakukuletire kumaraho obutali bwinganiza n’okubonabona eby’orora omu nsi? Kakuba wabaire n’obusobozi kubimaraho, wakubimazireho? Ego, wakubimazireho. Naiwe nosobora kukigumya ngu Ruhanga naija kumaraho okubonabona n’obutali bwinganiza. Emirago egambirweho ha kwanjura kw’ekitabu kinu teri biroto buroto. Neija kuhiki’ra! Obworaba oli w’okwikiririza omu mirago egyo, okwetaaga kumanya ebirukukiraho hali Ruhanga ogu ayagiraganiize.
RUHANGA NAGONZA OMUMANYE
14 Kakuba oba nogonza omuntu akumanye, okora ki? Tiwakumugambire ibara lyawe? Ruhanga aina ibara? Amadiini maingi gagamba ngu ibara lye nuwe “Ruhanga” rundi “Mukama,” baitu ago tigali mabara. Biri bitinisa nka “omukama” rundi “prezidenti” okubiri bitinisa. Baibuli eyegesa ngu Ruhanga aine ebitinisa bingi, Ruhanga na Mukama biri bimu hali byo. Baitu Baibuli eyegesa ngu Ruhanga aina ibara lye habwe: Yahwe. Zabuli 83:18 rugamba: “Niwe wenka, ibara lyawe Yahwe, oli haiguru muno, nolema ensi zona.” Baibuli yawe bweraba etarumu ibara eryo, osobora kusoma Ebyongirweho omu kitabu kinu nukwo oyetegereze habwaki kiri kityo. Amananu gali nti ibara lya Ruhanga lizooka emirundi nkumi n’enkumi omu byahandiikirwe bya Baibuli eby’aira. Nahabwekyo, Yahwe nagonza omanye ibara lye kandi olikozese. Nukwo kugamba, nakozesa Baibuli nukwo akweyanjurre.
15 Ruhanga akeha ibara erine amakuru. Ibara lye, Yahwe, limanyisa, Ruhanga asobora kuhikiriza kyoona ekyaba anihiize kandi n’ebigendererwa bye byoona.* Ibara lya Ruhanga ly’embaganiza muno. Busaho ondi aliine. Kandi ekindi Yahwe wenyini w’embaganiza omu miringo nyingi. Mu miringo ki?
16 Zabuli 83:18 rugambire hali Yahwe ngu: ‘Niwe wenka oli haiguru muno.’ Kandi Yahwe nuwe wenka abazibwaho nka ‘ow’Obusobozi Bwoona.’ Okusuku’rwa 15:3 rugamba: ‘Ebi wakozire bikuru kandi by’amahano, ai Mukama Ruhanga ow’Obusobozi Bwoona; emihanda yawe ehikirire kandi y’amazima, iwe Omukama owaira na ira.’ Ekitinisa ‘ow’Obusobozi Bwoona,’ nikitwegesa ngu Yahwe nuwe arukuki’rayo kimu amaani. Amaani ge tigakulengesanizibwa; maingi muno. N’ekitinisa “Omukama owaira naira” nikitwijukya ngu Yahwe w’embaganiza omu mulingo ogundi. Uwe wenka aikaireho ebiro byoona. Zabuli 90:2 rugamba: “Okuruga obusinge bwoona, okuhikya obusinge bwoona niwe Ruhanga.” Ebigambo ebyo tibikutuhuniriza?
17 Kandi Yahwe wembaganiza omu mulingo ogundi. Nuwe wenka Omuhangi. Okusuku’rwa 4:11 rusoma: “Osemerire, ai Mukama Ruhanga waitu, okuh[e]bwa ekitinisa nokutinwa n’obusobozi; baitu niwe wahangire byona, kandi nkoku wagondeze bikabaho, kandi bikahangwa.” Buli kintu kyoona eky’osobora kutekerezaho kuruga ha bihangirwe eby’omwoyo eby’omuiguru ebi tarukurorwa, kuhika ha nyunyuzi ezorora omu mwanya omu kiro; ebijuma ebyaana ha miti kuhika ha ncu eziziha omu nyanja enkooto n’omu migera, byoona biroho habwokuba Yahwe nuwe Muhangi!
NOSOBORA MALI KUI’RA HAIHI NA YAHWE?
18 Abantu abamu batiina obu basoma ha miringo ya Yahwe ey’amahano. Batekereza ngu Ruhanga abahinguraineho kusobora kumusembe’ra rundi kuba n’enkoragana nawe gonze kuba ab’omugaso omu maiso ga Ruhanga omukuru atyo. Baitu entekereza enu ehikire? Baibuli teyegesa etyo. Egamba eti hali Yahwe: ‘Tali hara nomu wena halitwe.’ (Engeso 17:27) Kandi Baibuli etutererra eti: “Mui’re haihi Ruhanga, nauwe alibai’ra haihi.”—Yakobo 4:8.
19 Osobora ota kui’ra haihi na Ruhanga? Okubanza, weyongere kukora kinu eky’orukukora hati—kwega hali Ruhanga. Yesu akagamba “Bunu nubwo bwomezi obutahwaho, okumanya iwe Ruhanga omu owamananu, nogu ou watumire, Yesu Kristo.” (Yohana 17:3) Ego, Baibuli eyegesa ngu kwega hali Yahwe na hali Yesu nikuhikya omu “bwomezi obutahwaho.” Nkoku twetegerize, “Ruhanga nukwo kugonza.” (1 Yohana 4:16) Yahwe kandi aina emiringo endi nyingi ekusikiriza kandi ennungi. Nk’eky’okurorraho, Baibuli egamba ngu Yahwe ali ‘Ruhanga ow’embabazi, aikaraho okutabihirwa, asagire eby’okuganyira n’amazima.’ (Okuruga 34:6) ‘Murungi arahuka kuganyira’ (Zabuli 86:5) Ruhanga agumisiriza. (2 Petero 3:9) Mwesigwa. (Okusuku’rwa 15:4, NW ) Hali orahika kusoma Baibuli, nuho orahika kuzora emiringo nyingi endi eya Yahwe ekusikiriza.
20 Gali mananu tosobora kurora Ruhanga habwokuba ali w’omwoyo atarukurorwa. (Yohana 1:18; 4:24; 1 Timoseo 1:17) Baitu noraba omu kwega Baibuli, nosobora kumwetegereza. Nk’omuhandiiki wa zabuli yagambire, osobora “okurora oburungi bwa Mukama.” (Zabuli 27:4; Abarumi 1:20) Hali oragarukira kwega ebikukwata hali Yahwe nuho aragarukira kukweyanju’ra kandi nuho orahika kuzora obulyo habwaki oine kumui’ra haihi.
21 Noija kwetegereza habwaki Baibuli etwegesa kutekereza hali Yahwe nka Isiitwe. (Matayo 6:9) Tikiri habwokuba nuwe ndugiirro y’obwomezi bwaitu kyonka, baitu habwokuba atugondeza obwomezi oburungi—nk’omuzaire ow’engonzi obw’agondza abaana be. (Zabuli 36:9) Kandi Baibuli eyegesa ngu abantu basobora kuba banywani ba Ruhanga. (Yakobo 2:23) Kicumitirizeho—nosobora kufoka munywani w’Omuhangi w’ebintu byoona!
22 Obworayeyongera kwega Baibuli, abantu abamu abakuzoka nka abarukurumi’rwa basobora kulengaho kukulemesa kugyega. Nibasobora kutuntura ngu noija kuhindura enyikiriza yawe. Kyonka otaikiriza muntu wena kukulemesa kukora obuganjaine oburukuki’rayo kimu oburungi.
23 Gali mananu, haroho ebimu eby’otakwija kwetegererezaho n’okyatandika kusoma Baibuli. Nahabwekyo, obwebundaazi nibwija kwetagisa kusobora kusaba obukonyezi kubyetegereza, kyonka otatiina ngu noija kuswara. Yesu akagamba ngu kirungi kuba mwebundaazi nk’omwana omuto. (Matayo 18:2-4) Nkoku tumanyire, abaana bakaguza ebikaguzo bingi. Ruhanga nagonza otunge okugarukwamu. Baibuli ehaisaniza abamu ababaire n’ekihiika ky’okwega ebirukukwata hali Ruhanga. Bakekebeija kurungi Ebyahandiikirwe bagumye ngu ebi bakaba nibega byali nigo mananu.—Engeso 17:11.
24 Omulingo ogukuki’rayo kimu oburungi ogw’okwega hali Yahwe guli kwekebeija Baibuli. Eri y’enyahukana ha bitabu ebindi. Mu mulingo ki? Esuura erukugarukaho nikyo eija kwegesa.
BAIBULI EKY’EYEGESA
- Ruhanga akufaho iwe nk’omuntu.—1 Petero 5:7.
- Ibara lya Ruhanga niryo Yahwe.—Zabuli 83:18.
- Yahwe nakutangira omui’re haihi.—Yakobo 4:8.
- Yahwe w’engonzi, w’embabazi kandi aganyira.—Okuruga 34:6; 1 Yohana 4:8, 16.
* Nosobora kumanya ebikukiraho ha makuru n’enyatura y’ibara lya Ruhanga omu Byongirweho.
Ebikaguzo
1, 2. Habwaki kirungi kukaguza ebikaguzo?
3. Habwaki abakukira obwingi balekeraho kulengaho kutunga eby’okugarukamu omu bikaguzo ebikukira obukuru?
4, 5. Ebimu ha bikaguzo ebikuru muno omu bwomezi ebi tukusobora kukaguza, nibyo biraha, kandi habwaki twina kutunga okugarukwamu?
6. Habwaki abantu baingi batekereza ngu Ruhanga tarumi’rwa bantu habikwatiraine n’okubonabona?
7. (a) Abebembezi b’amadiini baleteire bata abantu baingi kutekereza ngu Ruhanga tarumi’rwa abantu? (b) Baitu Baibuli yo eyegesa ki ha kulengesebwa n’ebizibu ebi tutunga?
8, 9. (a) Nosobora kusoborra ota enyahukana eri hagati y’okwikiriza obubi kubaho n’okubuletaho? (b) Habwaki kitakubaire ky’obwinganiza kujunana Ruhanga habw’okuleka abantu kukwata omuhanda omubi?
10. Habwaki nitusobora kukigumya ngu Ruhanga naija kwihaho obubi bwoona?
11. (a) Ruhanga ahu’ra ata obw’arora obutali bwinganiza? (b) Ruhanga ahu’ra ata obw’arora n’obonabona?
12, 13. (a) Habwaki twina emiringo ennungi nk’okugonza, kandi okugonza kutuletera kuhu’ra tuta obu turora ebikukorwa omu nsi? (b) Habwaki n’ogumya ngu Ruhanga aina eky’arako’ra ebizibu by’abantu?
14. Ibara lya Ruhanga niryo liraha kandi habwaki twina kulikozesa?
15. Ibara Yahwe limanyisa ki?
16, 17. Ebitinisa binu bitwegesa ki hali Yahwe: (a) “Ow’obusobozi bwoona”? (b) “Omukama owaira naira”? (c) “Omuhangi”?
18. Habwaki abantu abamu batekereza ngu tibakusobora kui’ra haihi na Ruhanga, baitu yo Baibuli eyegesa ki?
19. (a) Nitusobora tuta kutandika kui’ra haihi na Ruhanga kandi nitugasirwa tuta? (b) Miringo ki eya Ruhanga erukusikiriza?
20-22. (a) Eky’obutasobora kurora Ruhanga nikisobora kututanga kui’ra haihi nawe? Soborra. (b) Abantu abakuzoka nibakurumi’rwa basobora kulengaho kukulemesa kukora ki, baitu oina kukora ki?
23, 24. (a) Habwaki oina kugenda omu maiso n’okukaguza ebikaguzo hali ebyo eby’okwega? (b) Esuura erukugarukaho erayegesa ki?


text:
Essuula 11
1 Naye eri Isiraeri ayogera nti Obudde okuziba nagololera emikono gyange abantu abatawulira era abagaana.
2 Katonda teyagoba bantu be, be yamanya edda. Oba temumanyi ebya Eriya ebyawandiikibwa bwe byogera? bwe yasaba Katonda ng'ayogera ku Baisiraeri nti
3 Mukama, batta bannabbi bo, ne basuula ebyoto byo: nange nfisseewo nzekka, era banoonya obulamu bwange.
4 Naye okuddamu kwa Katonda kumugamba kutya? Nti Nze nneefissirizzaawo abasajja kasanvu, abatafukaamiriranga Baali.
5 Kale bwe kityo era ne mu biro bino waliwo ekitundu ekyafikkawo mu kulonda okw'ekisa.
6 Naye oba nga lwa kisa, si lwa bikolwa nate: oba nga si bwe kityo, ekisa si kisa nate.
7 Kale tukole tutya? Isiraeri kye yanoonya, teyakiraba; naye abaalondebwa baakiraba, abalala ne bakakanyazibwa:
8 nga bwe kyawandiikibwa nti Katonda yabawa omwoyo ogw'okubongoota, amaaso ag'obutalaba, n'amatu ag'obutawulira, okutuusa ku lunaku lwa leero.
9 Era Dawudi ayogera nti Emmeeza yaabwe ebafuukire akakunizo n'ekigu, N'enkonge, n'empeera gye bali:
10 Amaaso gaabwe gasiikirizibwe obutalaba, Era obakutamyenga omugongo gwabwe bulijjo.
11 Kale njogera nti Kyebaava beesittala balyoke bagwe? Kitalo: naye olw'okwonoona kwabwe obulokozi kyebwava bujja eri ab'amawanga, okubakwasa obuggya.
12 Naye oba ng'okwonoona kwabwe bwe bugagga bw'ensi, n'okuweebuuka kwabwe bwe bugagga bw'ab'amawanga; okutuukirira kwabwe tekusinga nnyo?
13 Naye mbagamba mmwe ab'amawanga. Kale kubanga nze ndi mutume wa b'amawanga, ngulumiza okuweereza kwange:
14 bwe ndiraba ekigambo kyonna kye ndikwasisa obuggya ab'omubiri gwange, ne ndokola abamu mu bo.
15 Kuba oba ng'okugobebwa kwabwe kwe kutabaganya ensi, okusembezebwa kwabwe kiki, wabula obulamu mu bafu?
16 Era ebibala ebibereberye bwe biba ebitukuvu, era n'ekitole kitukuvu: era ekikolo bwe kiba ekitukuvu, era n'amatabi matukuvu.
17 Naye oba ng'amatabi agamu gaawogolebwa, naawe, eyali omuzeyituuni ogw'omu nsiko, wasimbibwa mu go, n'ogatta wamu nago ekikolo eky'obugevvu obw'omuzeyituuni;
18 teweenyumiririzanga ku matabi: naye bwe weenyumirizanga, si ggwe weetisse ekikolo, naye ekikolo kye kyetisse ggwe.
19 Kale onooyogera nti Amatabi kyegaava gawogolwa nze nsimbibweko.
20 Weewaawo; gaawogolwa lwa butakkiriza, naawe onywedde lwa kukkiriza. Teweegulumizanga, naye tyanga:
21 kuba oba nga Katonda teyasaasira matabi ga buzaaliranwa, era naawe talikusaasira.
22 Kale laba obulungi n'obukambwe bwa Katonda: eri abaagwa, bukambwe; naye eri ggwe bulungi bwa Katonda, bw'onoobeereranga mu bulungi bwe: bw'otoobeererenga, naawe oliwogolwa.
23 Era nabo, bwe bataabeererenga mu butakkiriza bwabwe balisimbwawo: kubanga Katonda ayinza okubasimbawo nate.
24 Kuba oba nga ggwe wawogolwa ku muzeyituuni ogwali ogw'omu nsiko mu buzaaliranwa, n'osimbibwa mu muzeyituuni omulungi obutagoberera buzaaliranwa, abo, ab'obuzaaliranwa; tebalisinga nnyo kusimbibwa mu muzeyituuni gwabwe bo?
25 Kubanga ssaagala mmwe, ab'oluganda, obutamanya kyama kino, mulemenga okubeera ab'amagezi mu maaso gammwe mwekka, ng'obukakanyavu bwabeera ku Baisiraeri mu kitundu, okutuusa okutuukirira kw'ab'amawanga lwe kulituuka;
26 era bwe kityo Abaisiraeri bonna balirokoka: nga bwe kyawandiikibwa nti Muliva mu Sayuuni Awonya; Aliggyawo obutatya Katonda mu Yakobo:
27 Era eno ye ndagaano yange eri bo, bwe ndibaggyako ebibi byabwe.
28 Mu njiri, be balabe ku lwammwe: naye mu kulondebwa, baagalwa ku lwa bajjajja.
29 Kubanga ebirabo n'okuyita kwa Katonda tebyejjusibwa.
30 Kuba nga mmwe edda bwe mutaawulira Katonda, naye kaakati musaasiddwa olw'obutawulira bw'abo,
31 bwe kityo nabo kaakati tebawulidde, olw'okusaasirwa kwammwe kaakati nabo balyoke basaasirwe.
32 Kubanga Katonda yasiba bonna mu butawulira, alyoke asaasire bonna.
33 Obuziba bw'obugagga obw'amagezi n'obw'okumanya kwa Katonda tomanyi bwe buli! emisango gye nga tegikeberekeka, n'amakubo ge nga tegekkaanyizika!
34 Kubanga ani eyali amanye ebirowoozo bya Mukama? oba ani eyali amuwadde amagezi?
35 oba ani eyali asoose okumuwa ekintu, era aliddizibwa nate?
36 Kubanga byonna biva gy'ali, era biyita gy'ali, era bituuka gy'ali. Ekitiibwa kibeerenga gy'ali emirembe gyonna Amiina.